Мутахассисларнинг тадқиқотларига кўра, инсон бутун умри давомида оладиган барча маълумотнинг 70 фоизини беш ёшгача бўлган муддатда қабул қилади. Илк ҳаётий тасаввурлар, инсон тафаккурида пойдевор бўлувчи тушунчалар бола онгига айнан шу пайт оралиғида сингади. Демак, ўғил-қизларимизни соғлом ва баркамол этиб тарбиялаш, уларнинг келажакда бахтли бўлишида нафақат оила, шу билан бирга, мактабгача таълим муассасалари ҳам муҳим ўрин эгаллайди.\nПрезидентимиз Шавкат Мирзиёевнинг 2016 йил 29 декабрдаги “2017 — 2021 йилларда мактабгача таълим тизимини янада такомиллаштириш чора-тадбирлари тўғрисида”ги қарори мурғак қалб эгаларининг эртамизнинг муносиб давомчилари бўлиб камолга етишида алоҳида аҳамият касб этиши, шубҳасиз.\nКеча Ўзбекистон Республикаси Халқ таълими вазирлиги томонидан оммавий ахборот воситалари ходимлари учун Тошкент вилоятининг Қибрай туманида ташкил этилган навбатдаги медиатур ҳам ушбу ҳужжатнинг мазмун-моҳиятини ўрганишга бағишланди.\nУнда вазирлик мутасаддилари, Тошкент вилоятидаги туман ҳамда шаҳар халқ таълими муассасалари фаолиятини методик таъминлаш ва ташкил этиш бўлими масъуллари, мактабгача таълим муассасалари раҳбарлари, ота-оналар қатнашди.\nТадбирда сўзга чиққанлар таъкидлаганидек, мазкур қарор мактабгача таълим тизими моддий-техника базасини мустаҳкамлаш, уларни малакали педагог кадрлар билан таъминлаш, болаларни мактаб таълимига тайёрлаш даражасини тубдан яхшилаш, таълим-тарбия жараёнига замонавий дастурлар ва технологияларни татбиқ этиш, фарзандларимизни ҳар томонлама интеллектуал, ахлоқий, эстетик ва жисмоний ривожлантириш учун шарт-шароитлар яратиш каби долзарб масалаларни ҳал қилишда муҳим дастуриламалдир. Бинобарин, ҳужжатга мувофиқ, мактабгача таълим тизими янада такомиллаштирилиб, янги муассасалар қурилади, мавжудлари реконструкция қилинади ҳамда мукаммал таъмирланади. Болаларни мактаб таълимига тайёрлаш бўйича ташкил қилинадиган қисқа муддатли гуруҳларда ўғил-қизларнинг керакли билимларни эгаллашига алоҳида эътибор қаратилади.\nШунингдек, қарорда 2200 та мактабгача таълим муассасасининг моддий-техника базасини мустаҳкамлаш белгиланган. Жумладан, қишлоқ жойларда янги мактабгача таълим муассасаларини қуриш, уларни замонавий талабларга жавоб берадиган жиҳозлар, ўқув-методик қўлланмалар ва мультимедиа воситалари билан таъминлаш назарда тутилган.\nУшбу ҳужжат доирасида амалга оширилаётган ишларни Қибрай туманидаги 10-мактабгача таълим муассасаси фаолияти мисолида кўрдик. Бу ерда болажонлар учун яратилган шарт-шароитлар билан яқиндан танишдик.\n— Масканимиз 2014 йилда янги қурилиб, фойдаланишга топширилган, — дейди мазкур муассаса раҳбари Дилфуза Исмоилова. — Бу ерда 200 нафар ўғил-қиз саккиз гуруҳга бўлинган ҳолда тарбияланмоқда. Болажонларга таълим-тарбиянинг дастлабки тушунчалари малакали педагоглар томонидан пухта ўргатилаяпти.\nПрезидентимизнинг юқорида номи тилга олинган қарори асосида боғчада қисқа муддатли гуруҳлар фаолияти ташкил этилгани ҳам диққатимизни тортди.\n— Бу гуруҳларга ҳудудимиз яқинидаги боғчага қамраб олинмаган қирққа яқин болалар жалб этилган, — дейди ушбу таълим муасассаси тарбиячиси Фотима Комилова. — Улар бу ерда умумтаълим мактабларига чиққунларигача қисқа муддатда самарали усулда ўз билимларини бойитмоқдалар.\nТарбиячилар ва ота-оналар журналистларга бу усулнинг ўзига хос хусусиятлари, қулайлиги, афзаллиги ва самараси ҳақида сўзлаб берди.\nМактабгача таълим муассасаларида ўғил-қизларга кўрсатилаётган чексиз ғамхўрлик келажакда, албатта, ўз мевасини беради. Зеро, шундай меҳр оғушида камолга етаётган ёшлар Ватан равнақига муносиб ҳисса қўшишади.\nМазкур рукндаги бошқа мақолалар: « Миллий армиямиз қудратини юксалтириш — долзарб вазифа\tМавжуд камчиликлар ўз жойида ҳал этилади »


Касалланганлар сони 20 236 437\nСоғайганлар сони 13 092 536\nВафот этганлар 737 858\nҚобул марказида кучли портлаш юз берди \nЖами овоз: 22247 та.\nСовуқ фасллар қайноқ ичимликлар мавсумидир! Танага иссиқлик берувчи хушбўй ичимликлар қадимдан тайёрлаб келинган. Улар орасида ажойиб таъмга эга бир неча хил вариантлар мавжуд. Бу турли-туман чойлар, ўтли дамламалар, шоколад, қаҳва, какао ва сут асосида тайёрланган ичимликлардир.\nБундай ичимликларни ичиш, айниқса, куз ва қишда жуда фойдали. Чунки улар қон айланишини яхшилайди, демакки, тезроқ иситади. Барчаси бундай ичимликларга қўшиладиган занжабил, лимон каби зираворлар туфайлидир. Севимли маҳсулотларингиздан ўз рецептингизни яратишингиз ҳам мумкин.\nБу мазали ичимликни ҳамма хуш кўради, бироқ қайноқ шоколад мазали чиқиши учун барчасини қоида бўйича тайёрлаш керак.\nЯрим литр сутни оловга қўйиб, 2 ош қошиқ шакар ва бир чимдим ванилин қўшамиз. Аралашма қайнаб чиққандан сўнг, бўлакларга бўлинган қора шоколадни қўшиб, қуюқлашгунча қайнатамиз.\nҚайнатиш жараёнида уни аралаштириб туриш тавсия этилади.\nКакаонинг таъми болаликни эслатади. Хушхўр, бироқ кўнгилга урмайдиган, хушбўй ва қайноқ. Табиий какао кукуни соғлиқ учун жуда фойдали ҳисобланади. Чунки унда кайфиятни кўтарувчи моддалар мавжуд.\nУч чой қошиқ какаога бир қошиқ сув қўшиб, аралаштирамиз. Бир стакан сутни қайнатиб, какао билан аралаштирамиз ва сузгичдан ўтказамиз.\nАгар какао кукуни табиий бўлса, унга бир қошиқ шакар қўшиш мумкин. Устидан маршмеллоу (зефиринки) сепиш мумкин.\nЗанжабил чойи қувват берувчи ва моддалар алмашинувини яхшиловчи, ёқимли таъмга эга бўлган ажойиб ичимликдир. Танани қисқа вақт ичида қиздиради.\n2 сантиметр занжабил томирини майда қирғичдан ўтказамиз. Унинг устидан қайноқ сув қуйиб, бир чой қошиқ қора чой қўшамиз.\n3—5 дақиқа қайнатгандан сўнг таъбга кўра бир бўлак лимон қўшамиз.\nКиритилди: 19:40 08.12.2019. Ўқилди: 2396 марта. Фикрлар сони: 0 та.\nЖиноятга қарши курашиш ҳақиқати ва адолати: Абдужаббор...\n12:15 Ўзбекистонга кучсиз ҳаво оқими кириб келади\n12:08 Қибрайда жомадондан Олий суднинг собиқ ходимининг мурдаси топилди


08:25, 09.06.2017 // 9184\n«Истиқлол» санъат саройида Андреа Бочелли концерти бўлиб ўтди\n«Истиқлол» санъат саройида машҳур тенор Андреа Бочеллининг концерти бўлиб ўтди. Бу ҳақда ЎзА хабар бермоқда.\nКучли ва ёқимли овоз соҳиби рэпертуаридан Macchine da guerra, Per amore, Ave Maria, Canto della Terra, Melodramma каби яккахон сингллар, Vivo per lei, The Prayer, Somos Novios, Because We Believe, What Child Is This, Bridge over Troubled Water каби дуэтлар, «Богема», «Трубадур», «Вертер», «Кармен», «Андрэ Шенье» каби опералардаги ариялар жой олган.\n— Севган машғулотинг билан шуғулланиш эмас, шуғулланаётган машғулотингни севиш муҳимроқ, — деди Андреа Бочелли. — Бунга ўз ҳаётим давомида амин бўлганман. Ёшлигимда қайта куйлаб беришимни илтимос қилишганида бу соҳа менинг тақдирим эканини тушуниб етганман. Санъат туфайли шу даражага етдим. Ўзбекистонга сафарим давомида мамлакатингиз маданияти билан танишиш истагидаман.\nА.Бочелли машҳур опера ариялари ҳамда энг оммабоп қўшиқларини ижро этди. Концерт Ўзбекистон Маданият вазирлиги ҳамкорлигида ва Алишер Усмонов ҳомийлигида ташкил қилинди.


Мессига «Барселона»да 3 футболчининг ўйини ёқмаяпти\nNov. 4, 2018, 7:11 p.m. 25540\n«Барселона» ҳужумчиси Лионель Месси жамоанинг 3 футболчиси ўйинидан қаттиқ норози. Маҳаллий нашр маълумотига кўра, булар ҳимоячи Серхио Роберто, яримҳимоячи Рафинья Алькантара ва ҳужумчи Усмон Дембеледир.\nDon Balon нашри маълумотига кўра, аргентиналик футболчи ўз норозилиги ҳақида жамоа бош мураббийи Эрнесто Вальвердега ҳам маълум қилган. У бу футболчилар жамоа ўйинини ортга тортмоқда деб ҳисобламоқда.\nЖорий мавсумда 31 ёшли футболчи «Барселона» сафида 12 учрашувда майдонга тушиб, 12 гол урган ва 6 голга узатма берган. У жамоасининг охирги уч ўйинини, жумладан «Реал»га қарши эл-класико баҳсини қўлини синдириб қўйгани учун ўтказиб юборди.\n20 Ноябрь 8494\n19 Ноябрь 22281\n20 Ноябрь 18154\n18 Ноябрь 17408\n15 Ноябрь 15936


Ўзбекистон Президенти: Бугун Ўзбекистон-Қозоғистон ҳамкорлигининг (...)\nЎзбекистон Президентининг Қозоғистонга давлат ташрифининг асосий тадбирлари якунланганидан сўнг икки давлат раҳбарлари оммавий ахборот воситалари вакиллари учун брифинг ўтказдилар, деб хабар бермоқда “Дунё” АА мухбири.\nЎзбекистон ва Қозоғистон ҳамкорлиги замирида бир-биримизни тўлдириб туриш борасидаги улкан салоҳиятдан фойдаланишга интилиш ҳам мавжуд. Биз саъй-ҳаракатларимизни бирлаштириш ва янги ўсиш нуқталарини излаш ниятидамиз, - деди Шавкат Мирзиёев.\nБундай кўрсаткичлар аввал бўлмаган. Қолаверса, барчаси қатъий келишувлар, улар истиқболга яхши замин яратади, - деди Шавкат Мирзиёев.\nБугунги мураккаб ва зиддиятли замонда одамлар онги ва қалбига, айниқса ёш авлодга ижобий таъсир кўрсатувчи маданият ва маънавиятнинг аҳамияти ортиб бормоқда, - деди Шавкат Мирзиёев.\nҚозоқ юртдошларимиз орасида Ўзбекистон Қаҳрамони юксак унвонига ва бошқа давлат мукофотларига сазовор бўлганлар, сенатор ва депутатлар, вазир ва генераллар, йирик корхоналар раҳбарлари борлигидан фахрланамиз, - деди Шавкат Мирзиёев.\nУшбу ташриф доирасида салмоқли ҳужжатлар тўпламини имзоладик. Ишончимиз ва шериклигимиз жуда юксак даражага чиққанидан, биргаликда ҳаракат қилиб, ҳар томонлама кўмакдош бўлишга тайёр эканимиздан далолат берувчи Иттифоқчилик муносабатлари тўғрисидаги декларация улар орасида энг асосийси. Биз икки қардош халқларнинг равнақи йўлида кўп асрлик дўстлик, яхши қўшничилик ва кенг кўламли ҳамкорликни мустаҳкамлашнинг қатъий тарафдоримиз, - деди Ўзбекистон Президенти.


Zamon Зиёратчининг пулларини ўғирлаб кетган аёллар қўлга олинди – Zamon\nЖиноят\t24-11-2020, 22:13 83\nСамарқанд шаҳрида фуқаронинг 360 минг сўм пулларини ўғирлаб кетган аёллар қўлга олинди. Бу ҳақда «Zarnews» хабар берди.\nТаъкидланишича, Наманган вилоятининг Чуст туманидан келган зиёратчи У. Самарқанд шаҳрининг Ҳазрати Хизр мажмуаси ва «Сиёб деҳқон бозори» атрофида саёҳат қилиб юрган вақтида бир нечта аёллар келиб, унга фол кўриб қўйишини бунинг учун чўнтагидаги бор пулларини чиқариб кафтига қўйишини айтган.\nФирибгарнинг барча айтганини қилган фуқаор У. пулларини қўлига олган вақтида аёллардан бири пулга тегиниб, ичидан бир қисмини сездирмай олиб қўяиб, воқеа жойидан яширинган. Фуқаро пулларини санаб кўрганда аёллар унинг 360 минг сўм пулларини ўғирлаб кетганлигини билиб қолган. Шундан сўнг у Самарақанд вилояти ИИБ хавфсиз туризмни таъминлаш бошқармаси ходимларига мурожаат қилган.\nҚайд этилишича, олиб борилган тезкор суриштирув тадбирлари натижасида ушбу жиноятни 1983 йилда туғилган М.И. содир этгани аниқланиб, 360 минг сўм пуллар жабрланувчига қайтарилган. М.И.га нисбатан белгиланган тартибда ҳужжатлар расмийлаштирилган.\n“UzAuto Motors” автомобиллар нархларини туширмайди ва махсус комиссия қабул қилган қарор устидан судга шикоят қилади\nUFC раҳбари ўлимга маҳкум қилинган жангчини қутқариб қолмоқчи\nХитой коронавирусни текширувчи сифатсиз тестлар етказиб бераётганликда айбланди


Вашингтонда "Шошмақом" янгради » Ўзбекистон янгиликлари – Zamin.uz\nАҚШнинг Нью-Йорк шаҳридаги Марказий Осиё Жамиятининг “Шошмақом” ансамбли мана неча йиллардирки, америкаликларга Марказий Осиё халқларининг миллий халқ куй-қўшиқларини намойиш этиб келади.\nЯқинда мазкур ансамбл Вашингтоннинг Смитсон музейи Фриэр ва Саклер галлереяларида ўзбек мусиқа санъатининг ўчмас мумтоз дурдонаси Шошмақомдан яна бир бор намуналар ижро этиб берди. Гуруҳ аъзолари - Шумиэл Куэнов доира, Давид Давидов танбур, Рафаэл Бадалбоев аккардион чалиб, ўз санъатини намойиш этган бўлса, Рустам Самарқандий ўзининг жозибали овози, Фируза Ягудаева эса моҳирона рақси билан америкаликларнинг ҳавасини келтирди.\nТадбирда “Жонон бўламан деб”, “Ажаб-ажаб”, “Самарқанд ушшоғи”, “Баҳорам”, “Соқиномаи Савти Калон”, “То Боди Сабо”, “Ханда-Ханда” каби яна бир қатор миллий халқ куй ва қўшиқлари янгради.\n- Шошмақом таркибидаги Бузрук, Рост, Наво, Дугоҳ, Сегоҳ ва Ироқ мақомларининг ҳар бири йирик шаклдаги туркумли асарлар бўлиб, 20 тадан 45 тагача катта ва кичик ҳажмдаги мақом йўлини ўз ичига олади. Ўтмишда мақомларнинг ижро этилишида танбур ва доира етакчи созлардан ҳисобланган”, - дея йиғилганларга қисқача маълумотлар ҳам бериб ўтди асли Ўзбекистондан бўлган ижодкор Шумиэл Куэнов.\nҲа, халқимиз маданий меросининг ажралмас қисми бўлган миллий мақом санъати ўзининг қадимий тарихи, теран фалсафий илдизлари, бетакрор бадиий услуби ва бой ижодий анъаналари билан жаҳон санъати ва маданияти тараққиётига катта ҳисса қўшган. Бинобарин, Катта ашула, Наврўз ва Бойсун маданий мероси қатори Шошмақом ҳам ЮНЕСКОнинг Репрезентатив рўйхатидан жой олган.\n2017 йилда эса Ўзбекистон Президенти ўзбек миллий мақомчилик санъатини ривожлантириш тўғрисидаги қарорни имзолади. Ҳужжатга мувофиқ, Ўзбек миллий мақом санъати маркази ташкил этилиб, ўзбек миллий мақом санъатини янада ривожлантиришга доир чора-тадбирлар амалга оширилмоқда. 2018 йилдан бошлаб Шаҳрисабз шаҳрида ҳар икки йилда бир марта Халқаро мақом санъати анжумани ўтказилиб, Оқсарой майдонининг тарихий қисмида мақом санъатига бағишланган музей ва миллий созлар лабораторияси ташкил этилиши ҳам белгиланган.\nШу йўлда мақом санъатини ўрганиб, ривожлантириб, мамлакат ва дунё миқёсидаги турли тадбирларда намойиш этиб, тарғиб қилишга ўз ҳиссасини қўшаётган профессионал ансамбллар, ҳаваскор бадиий жамоалар фаолиятига омад тилаб қоламиз.\nБош саҳифа » Маданият » Вашингтонда "Шошмақом" янгради\n22:39 Санъаткорлар ҳар йили Президент номидан рағбатлантириб борилади


Урушлардан безган юртда айни пишиқчилик - BBC News O'zbek\nУрушлардан безган юртда айни пишиқчилик\nАфғонистон бозорлари мева-чевани сиғдиролмай қолмоқда. Сўнгги йиллари деҳқончилик жонланиб, мева-сабзавот ишлаб чиқариш кескин ошган.\nҲали яқин йилларда ҳам мамлакатда аксар кўкнори экилар, помидор, пиёз ё тарвузгача Покистон ва Ўзбекистондан келтирилар эди. Бугун эса Афғонистон четдан полиз маҳсулотлари келтиришга унчалик эҳтиёжманд эмас.\nАфғонистон минтақадаги энг сувга сероб ва табиати боғдорчилик учун ўнғай мамлакат. Бундай қулай шароитда етилган қизил олмаларни баъзида тишлашга ийманасан киши...\nҚандаҳор анорлари азалдан машҳур. Аммо урушлар боис анор етиштириш анча камайганди. Бугун боғбонлар яна заминга қайтишди. Мана бу отахон учун эндиги вазифа - анорларини саришталаб, сотиш.\nМева-сабзавот ишлаб чиқариш кескин ошгани боис нархлари ҳам арзон. Бошқа томондан, бу маҳсулотларни узоқ сақлаш ё қайта ишлаб, янги маҳсулот яратиш технологиялари ҳали йўқ ҳисоби. Хуллас, пишиқчилик мавсумидан кейин мевалар нархи ортиб, кўпчилик учун қўл етмас бўлиб қолади.\nАфғонистон деҳқонлари ҳали-ҳамон кетмон ва қўш-хўкиз ёрдамида, ўз маблағлари билан боғдорчилик ва полизчиликни кўтаришмоқда. Агар деҳқонларни қўллаб-қувватловчи йирик лойиҳалар бошланса, у ҳолда мамлакат яна хорижга катта миқдорда мева-сабзавот сотишни бошлайди.\nМамлакатда деҳқончиликни ҳам бутунлай хароб қилган урушлардан илгари Афғонистон хорижий давлатларга майиз, писта, туршак ва қовун қоқи каби маҳсулотларни сотган. Аммо 30 йиллик нотинчлик натижасида нафақат четга маҳсулот сотиш йўқолди, ҳатто ўзини таъминлаш учун ҳам етарли деҳқончилик маҳсулотлари етиштира олмай қолганди. Энди эса вазият яхши тарафга ўзгармоқда. Аммо ҳар қандай нотинчлик яна бу боғ-роғларни уруш майдонларига айлантириши эҳтимоли йўқ эмас.


ИИВ огоҳликка чақиради: Тошкентда эски буюмлар "харидор"и аёлни ўз уйида ўлдириб кетган / Ўзбекистон янгиликлари, энг сўнгги хабарлар\nИИВ огоҳликка чақиради: Тошкентда эски буюмлар "харидор"и аёлни ўз уйида ўлдириб кетган\n8 июль куни Тошкент шаҳрининг Яшнобод туманида яшаган фуқаро В.У. исмли аёлнинг жасади ўз уйидан қотиллик аломатлари билан топилган. Бу ҳақда ИИВ Жамоатчилик ва оммавий ахборот воситалари билан алоқалар бошқармаси хабар қилди.\nКўрилган чоралар натижасида ушбу жиноятни 7 июль куни Жиззах шаҳрида яшовчи Ф.Ҳ. ўлдиргани маълум бўлди. В.У.нинг уйига уйига эски буюмларни сотиб олиш учун келган Ф.Ҳ. унинг нафақа пули олганлигини билиб, ушбу пулларни қўлга киритиш мақсадида аёлнинг бошига болға билан уриб, қасддан ўлдирганлиги аниқланди. Ҳозирда жиззахлик Ф.Ҳ. қўлга олинган.\n– Ҳурматли фуқаролар, нотаниш одамларга хонадонингиз эшигини очманг! Агар улар турли ташкилотдан келганлиги хусусида сўз очиб, уйингизга кириш истагини билдирса, шахсини тасдиқловчи махсус гувоҳномаларини кўрсатишини талаб қилинг! Огоҳ бўлинг! – дейилади вазирлик хабарида.


Ўзбекистонда ов қилишга кимнинг ҳадди сиғади? - BBC News O'zbek\nЎзбекистонда ов қилишга кимнинг ҳадди сиғади?\nImage caption Ўтган йил сентябр ойи охирида Бирлашган Араб Амирликлари Бош вазири ҳамда Дубай амири ҳисобланган Муҳаммад бин Рашид ал Мақтум Ўзбекистонда ов қилгани хабарлари тарқалган эди\nЎзбекистонда 2015 йилнинг биринчи ярмида ёввойи ҳайвонларни овлаш учун 135 та, ёввойи ҳайвонларни мамлакатга олиб кириш ва унинг ташқарисига олиб чиқиш бўйича 334 та рухсатнома берилган.\nPodrobno.uz интернет нашрининг ёзишича, мазкур рақамлар Ўзбекистон Республикаси Табиатни муҳофаза қилиш давлат қўмитасининг биринчи ярим йиллик якунларига бағишланган 29 июл кунги йиғинида эълон қилинган.\nАммо, бу борадаги ҳисоботда айнан қайси турдаги ёввойи ҳайвонлар ов қилингани ва бунинг учун кимларга рухсат берилгани очиқланмайди.\nМаълумки, Марказий Осиё, жумладан, Ўзбекистонда дунёнинг бошқа жойларида учрамайдиган ҳайвонот ва қушлар дунёси мавжуд.\nБутунлай йўқ бўлиб кетиш таҳдиди остида бўлган муайян турдаги ҳайвонларни ов қилиш эса, қонун йўли билан тақиқланган.\nШунга қарамай, Марказий Осиёда ов қилиш хорижлик ишқибозларни ҳам ўзига тортиши сир эмас.\nЎтган йил сентябр ойи охирида Бирлашган Араб Амирликлари Бош вазири ҳамда Дубай амири ҳисобланган Муҳаммад бин Рашид ал Мақтум, меросхўр шаҳзода Ҳамдам бин Муҳаммад ал-Мақтум ва уларнинг қатор аёнлари Ўзбекистонда ов қилгани хабарлари тарқалган эди.\nИнтернет нашрлари Ўзбекистонда лочин ови меросхўр шаҳзоданинг энг севимли машғулотларидан бири экани ҳақида ёзишган.\nШаҳзода ва овнинг бошқа иштирокчилари Instagram тармоғидагидаги Ўзбекистондаги ов жараёнларидан ҳикоя қилувчи жуда кўп фото ва видеосуратлар турли интернет саҳифаларида қайта босилганди.\nШунингдек, Ўзбекистон Республикаси Табиатни муҳофаза қилиш давлат қўмитаси ҳисоботида айни борадаги қонунчиликни бузганлардан 1804,3 миллион сўм ундирилгани ёзилади.\nАйтилишича, ноқонуний овчилардан 138 та ов қуроли ва 1128 та тўр олиб қўйилган.\nБи-би-си Ўзбекистон Республикаси Табиатни муҳофаза қилиш давлат қўмитаси билан боғланди ва ноқонуний ов қилувчилар кимлар бўлиши, ёввойи ҳайвонларни ов қилиш борасида айнан кимлар қизиқиб, рухсат сўраши, рухсатномалар қай тартибда берилиши борасида сўради.\nҚўмита матбуот хизмати ходимлари эса, саволларимизни жавобсиз қолдиришди.\nФотогалерея Мўғулистон: Бургут билан ов қилувчи қозоқ қизи


Велопойгачи тўқнашувдан кейин баланд кўприкдан тушиб кетишига бир бахя қолди\n00:32 / 01.02.2017\nАҚШнинг Санта-Барбара шаҳридаги велопойга унда иштирок этаётган велопойгачилардан бирининг ҳалок бўлиши билан тугашига бир бахя қолди. Гап шундаки, велопойгачи тўқнашув оқибатида 9 метрлик кўприкдан тушиб кетишига сал қолган. Бу ҳақда Yahoo Sports нашри хабар бермоқда.\nМаррага бироз қолганда икки велопойгачи тўқнашиб кетган. Улар ортидан келаётган велопойгачи Майк Аллеко тўқнашувни четлаб ўтолмай, унга бориб урилган. Зарба оқибатида у кўприк четидаги бетон тўсиқ устидан учиб ўтиб, кўприкдан тушиб кетишига бир бахя қолган.\nТўқнашув оқибатида велосипед пастдаги қуриб қолган дарё ўзанига тушиб кетган, спортчи эса кўприк четини ушлаб қолиши сабаб омон қолган.\nБельгия компанияси Тошкентда пиёдалар учун 23та ерусти кўприги қуради\n12:21 / 11.05.2018\nТошкентнинг Бунёдкор ва Чўпонота кўчалари кесишмасидаги кўприк қачон фойдаланишга топширилиши маълум қилинди\n22:44 / 01.05.2018


"Реал" Мбаппени қўлга киритишига ишонмоқда\n5 август, 2017, 13:35\nМадриднинг “Реал” клуби 200 миллион евро дея баҳоланаётган “Монако” ҳужумчиси Килиан Мбаппени ёзги трансферлар якунига қадар ўз сафига қўшиб олишга шубҳа қилмаяпти.\nAS нашри тарқатган хабарга кўра “қироллик клуби” 18 ёшли франциялик форвард ва унинг отаси билан аллақачон келишиб олган. Кейинроқ эса Мбаппенинг ўзи ҳам “Реал”да ўйнаш истаги борлиги ҳақида эълон қилди.\n14 ёшидаёқ “Реал”нинг Вальдебебаседаги базасида бўлган футболчига шахсан мадридликлар бош мураббийи Зинедин Зиданнинг ўзи жиддий қизиқиш билдирмоқда. Бундан ташқари Мбаппени қувонтирадиган ҳолат шуки, жамоада Карим Бензема, Рафаэль Варан ва Тео Эрнандес каби ҳамюртлари тўп суради.\nЭслатиб ўтамиз, Франция терма жамоаси аъзосига шунингдек “Барселона” ҳамда “Манчестер Сити” клублари ҳам жиддий қизиқиш билдиришаётган эди.


ИНШО (аччиқ ҳақиқат) » Uz-Film.Ru Yanada Zavqli\nBosh Sahifa » Hikoyalar » ИНШО (аччиқ ҳақиқат)\n— Эртага дам олиш куни, — ўқитувчи болаларга қарата дона-дона сўзлади.\n— Албатта ота-онангиз билан бирор маданий масканга бориб, таассуротларизни иншо тарзида ёзиб келинг.\nДушанба куни текшириб оламан!\nҚўнғироқ чалингач, 4-«б» синф ўқувчилари уйларига йўл олди. Анвар то лифтдан кўтарилиб уй қўнғироғини чалгунча ҳам эртага ким билан қаерга бориш мумкинлиги ҳақида ўйларди.\n— Эртага айлангани чиқишимиз керак экан, — саломни ҳам унутиб эшикни очган онасига шошилиб гапирди. — Устозимиз айтди, агар иншо ёзиб келмасак, икки қўяркан.\n— Яхши, яхши, — ошхонага қайтди Малоҳат, — тез кийимларингни алмаштир.\nИшдан ҳориб келган Азизбекнинг бўйнига осилган Анвар унга онасига айтганларини такрорлади. Буни эшитган ота бошини қашлаб, Малоҳатга имлади:\n— Ана, ойинг билан айланиб келасизлар.\n— Яна менми? Ўтган сафар ҳам бормагандингиз...\n— Ўзи бир кун дам олсам... жуда чарчаганман.\n— Менинг эса мазам йўқ. Иситмам ҳам чиқди, шамолладим, шекилли, — аёл бошига танғиб олган рўмолга имо қилди, — бошим тарс ёрилай деяпти...\nАзизбек иккисига мўлтираб турган ўғлига қаради:\n— Хўп, мана, ёнимиздаги боққа чиқамиз, бирровга, бўптими?\n— Доим ўша ерга чиқамиз-ку, дада... музейга борайлик.\n— Ҳай майли, фақат одобли бола бўлиб бориб келасан, келишдикми?\n— Хўп бўлади! — суюниб кетган Анвар дарҳол хонасига чопди: эртанги кун учун буюм ва кийимларини ҳозирлади.\nТонг отиши билан ўрнидан туриб саёҳатга ҳозир бўлган болакай отасининг уйғонишини 2соатча кутди. Сўнг нонушта қилиб йўлга тушишди... Тушликдан сўнг уларни кутиб олган Малоҳат ўғлидан кун таассуротларини сўради.\n— Ҳозироқ иншо ёзишга киришаман, анча нарсаларни ўргандим... — жавоб берди ўғли.\n— Яша! Борақол хонангга...\nЭртасига 1-соатда барча дафтарларни йиғиб олган ўқитувчи дарсни бошлади. Танаффусда иншоларни текширар экан, Анварникини ўқиб, бир зум туриб қолди. Ўйга чўмди. Сўнг Анварнинг ойисига қўнғироқ қилиб, келиб кетишини сўради. Малоҳат эса ўғли мактабда бировни уриб-нетиб қўйганмикин, деган хавотирда дарҳол йўлга тушди.\n— Анвар аълочи бола, — гап бошлади ўқитувчи Малоҳатни қараб, — айниқса, ўқиш дарсини яхши кўради, ажойиб иншолар ёзади... Кеча ҳам бир иншо ёзган экан.\n— Ҳа, дадаси музейга олиб борди! — устози ўғлини мақташ учун чақиртирганини пайқаган Малоҳат фахрланди, — келибоқ иншосини ёзди.\n— Ўзингиз ўқиб кўрдингизми?\n— Улгурмабман-да, — ўнғайсизланди аёл.\n— Ундай бўлса, албатта ўқинг. Болалар биз катталар кўра олмаган айрим ҳақиқатларни теран кўради, ўрганади, ўзлаштиради... Керак бўлса, биз катталарга сабоқ беради.\nЎғлининг дафтарини қўлига олган Малоҳат ҳайрон бўлганча уни очди.\nКеча мен дадам билан музейга бордим. Кичик саёҳатимиз мобайнида кўп нарсаларни ўргандим. Масалан, алдашни. Ойим дугоналари билан гаплашиб дам олиш куни учрашишга келишиб олганди. Дадам келиши билан эса бошига рўмол ўраб «касалман», деб алдади. Дадам бўлса, мени музейга олиб бораман, деб ваъда берганди. Аммо биз музейнинг ёнида туриб уни ташқаридан анча томоша қилдик. Кейин эса кинога тушдик. Чиптачи хотин ёшим нечадалигини сўраганди, дадам тўққизда деб айтди. Аслида ўн ёшман-ку, деб айтмоқчи эдим, дадам «жим» деб ишора қилди. Кейин кўзим рўпарамда илиб қўйилган ёзувга тушди. У ерда «ўн ёшдан катта болаларга билет олиниши шарт», деб катта қилиб ёзиб қўйилган экан. Биз 1та чипта олдик. Уруш-уруш кино экан, дадам мириқиб томоша қилди. Мен ухлаб қолибман. Дадам уйғотиб, музқаймоқ олиб берди ва ойимга «музейга бордик», деб айтишимни сўради. Мен ҳам хўп, дедим ва ойимни алдадим. Автобусга чиққач, биз чиройли холанинг ёнига ўтирдик. Дадам унга мени кўрсатиб, жияним, деди. Хола менга конфет берди. Уйда бизни кутиб олган ойим тузалиб қолган экан. Ойим дадамдан «мактабда йиғишяпти экан», деб пул олди. Аммо уни менга бермади. Мен эса хонамга кириб кийимларимни алмаштирдим ва дарс тайёрлашга киришдим. Менинг бугунги кундан таассуротларим шулар эди».\nИншони ўқиб бўлган Малоҳат кўзларини яширди. Буни сезган ўқитувчи ҳам уни ҳоли қолдирди...\nBIRINCHI BIZDA"ИНШО (аччиқ ҳақиқат)"KEYIN BOSHQALARDA


Эҳтиёт бўлинг! Интернетда хавфли «МOMO» ўйини пайдо бўлган | Azon.uz - Ахборот-таҳлилий портал\nЭҳтиёт бўлинг! Интернетда хавфли «МOMO» ўйини пайдо бўлган\n15:00 10.08.2018 2213\nИнтернетда тарқатилган маълумотларга кўра What’s App мессенжери орқали тарқалаётган "МОМО" ўйини бир неча мамлакатларни қамраб олган. Мексиканинг Табаско штати Бош прокуратураси бу ҳақда огоҳлантириш билан мурожаат қилган, дейилади Тошкент шаҳар Ички ишлар бош бошқармаси расмий сайтида берилган хабарда.\nАргентинанинг Буэнос-Айрес шаҳрида 12 ёшли қизалоқ ўз жонига қасд қилгандан кейин ушбу ўйиннинг инсон руҳиятига салбий таъсири ҳақида жиддий гапирила бошланди. Ушбу ҳолат бўйича суриштирув олиб бораётган полиция ходимлари ўсмирнинг телефонида "МОМО" ўйини борлигини аниқлашган.\nХорижий сайтларнинг ёзишича, ўйин яратувчилари ўз мижозларини аввал ижтимоий тармоқлар ва форумлардан излаб топади. Шундан сўнг, ўсмирларга қўрқинчли фотосуратлар ва зўрлаш саҳналари бўлган видеотасвирлар юборадилар ва секин-аста турли буйруқларни бажаришни талаб қила бошлайдилар, мижозга оид турли маълумотларни юборишни сўрайдилар. Агар мижоз рад этадиган бўлса, улар тўғридан-тўғри қўрқитиш йўлига ўтадилар.\nХўш, "МОМО" аслида ким? Маълум бўлишича ўйин асосчилари япон рассоми Мидори Хаясининг скулптураларидан фойдаланадилар. Лекин расмдаги қиёфанинг аслида ўйинга алоқаси йўқ.\nҲурматли ота-оналар, азиз болажонлар! Эҳтиёт бўлинг, Интернет тармоғида фойдали маълумотлар билан бирга ана шундай ғаразли ниятларда яратилган ресурслар ҳам йўқ эмас. Агар мессенжерингиздаги контактларингиз орасида Момо пайдо бўлиб қолса, уни дарҳол блоклаб қўйишни унутманг!


Ногиронлиги бўлган шахслар ва пенсия ёшидаги инсонларнинг муаммоларига ҳам ечим топилади | Ўзбекистон Халқ демократик партияси\nНогиронлиги бўлган шахслар ва пенсия ёшидаги инсонларнинг муаммоларига ҳам ечим топилади\n2021-02-06 16:02:20 2236\nХалқ билан очиқ мулоқот натижалари асосида қабул қилинган “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишга оид давлат дастури жамиятнинг турли қатламлари муаммоларини ҳал этишга қаратилгани билан алоҳида аҳамиятга эга.\nБу йилги Давлат дастурида ҳам нафақат ёшларнинг, балки ногиронлиги бўлган шахслар ва пенсия ёшидаги инсонларнинг муаммоларига ҳам ечим ўз аксини топган. Хусусан, ногиронлиги бўлган шахсларни қўллаб-қувватлаш бўйича жорий йил 1 июнгача протез-ортопедия буюмлари ва реаблитация техник воситалари билан таъминлаш сертификат бериш тизимига ўтказилишини қайд этиш мумкин. Энди ногиронлиги бўлган фуқароларга давлат берган пул эвазига исталган ишлаб чиқарувчидан протез-ортопедия ва реаблитация техник воситалари сотиб олиш имконияти берилади.\nШунингдек, ногиронлиги аниқ кўриниб турган шахсларнинг ортиқча сарсонгарчилик ва оворагарчиликлардан халос этиш мақсадида уларни текширувдан ўтказмасдан туриб, ногиронлик муддатсиз даврга белгиланади.\nДавлат дастурида пенсия ва нафақалар тайинлашни осонлаштириш мақсадида 2021 йил 1 июндан:\n2005 йилдан олдинги давр учун иш стажи меҳнат дафтарчасидаги ёзувлар асосида тасдиқловчи ҳужжатлар талаб этилмасдан ҳисобланади.\nШу билан бирга, уч йил ва ундан олдин тайинланган, қайта ҳисобланган пенсия ва нафақаларни текшириш ҳамда улар бўйича аниқланган ортиқча тўловни ундириш тартиби бекор қилинади.\nЎз турмуш ўртоғининг келажакда кафолатланган пенсия олиш ҳуқуқини таъминлаб беришни назарда тутувчи, оилада ишловчилар ишламайдиган турмуш ўртоқлари учун ўз даромадидан ҳар ойда ижтимоий солиқ тўлаб боришлари орқали таъминланади.\nПенсия ва нафақалар хоҳишга кўра доимий ёки вақтинча яшаш жойи бўйича тўланади. Пенсия ва нафақаларни нақд пулсиз шаклда олиш учун аризалар банкда ёки электрон шаклда расмийлаштирилади. Дастурда яна бошқа қулайлик ва янгиликлар ҳам яратилиши кўзда тутилган.\nЎйлаймизки, Давлат дастуридан ўрин олган бу каби ўзгаришлар фуқароларнинг кундалик ҳаётидаги кўплаб муаммолар ечимига хизмат қилади. Бу ҳам дастур аҳоли томонидан келиб тушган таклифлар асосида шакллантирилганининг яна бир тасдиғидир.


00:00 / 05.12.2010 | eski savollar | 2924\nАссалому алайкум шайҳ ҳазратлари,бир масала тугрисида сизга савол юллаяпман,олдиндан раҳмат,Оллоҳ рози булсин!1.Жума намозидан олдинги 4 ракаат суннат намозини уқиймиз ҳаммамиз,тақдир насиб қилиб АҚСҲ га келиб,ибодатларда бардавоммиз,бир масжидда узимизни узбекистонлик бир киши савол бериб қолди:бу эрда бир ҳиллар жума намозидан олдин 4 ракаат суннатни уқишмаскан деб,биз шу эрлик олим кишидан сураганимизда(у киши ҳам Узбекиистонлик),ҳа уқилинмайди бу заиф ҳадис,саҳиҳ ҳадисларда уқилинмаган деган жойи бор деб жавоб бердилар,далилим ҳам бор дедилар,биз фақат Қурон ва ҳадисга ёндашиб айтамиз дедилар,машабларга риоя қилишмас экан,шу тугрисида нима дейсиз?2.ҳудди шу одам,таҳоратда оёқ ювуш тугрисида сураганимда,пайпоқ устидан масҳ тортса булади дедилар,бу ҳам саҳиҳ ҳадис экан,шу масалада жавоб берсангиз\nМУАММОНИНГ ЕЧИМИ Пайпоққа ҳеч қандай қайдсиз масҳ тортиш жоиз деганлар ўзларининг бу ҳукмларининг сабаби сифатида кишиларга енгиллик яратиш ниятини келтирадилар. Уларнинг фикрича, иссиқ ўта кучли ўлкаларда, ёз чилласида ҳам юпқа нейлон пайпоқни ечиб оёқни ювиб тоҳарат қилиш машаққатдир. Одамлардан бу машаққатни аритиш шариатнинг талабидир. Қачон пайпоққа масҳ тортиш ҳақида сўз кетса, беихтиёр бир устоз билан шогирдлари орасида бўлиб ўтган суҳбат ёдимга тушади. Ўшанда иссиқ ўлкаларда яшовчи баъзи кишилар пайпоққа масҳ тортиш жоиз деб айтаётгани, буни қандай тушуниш мумкинлигини ҳақидаги саволига устоз қуйидагича жавоб берган эди. Сиз айтган иссиқ ўлкада, иссиқ сабабидан оёқни тез-тез ювиб туриш фойдалидир. Бу ҳақийқатни табиблар ҳам таъкидлайдилар. Ўша пайпоққа масҳ тортишга рухсат берганларга қоил қолмадим. Менимча, ўша одамлар бу гапни айтмаганлари яхши эди. Мазкур устоз бу борада куюниб яна бир қанча гапларни айтган эди. Бу масаланинг бир тарафи.Энди, масаланинг иккинчи тарафига ўтайлиқ. У совуқ туфайли, одамлар совқотиб қолмасин деб пайпоққа масҳ тортишга рухсат беришдир. Муҳаммад Жамолиддийн Қосимий ҳам, бизнинг “мужтаҳид”имиз ҳам ана ўша тоифага мансубдирлар. Улар одамлар совуқда қийланишлари, турли беморликларга чалинишлари сабабидан бугунги кундаги пайпоқларга масҳ тортиш жоиз деган фатво ниҳоятда зарурлигини таъкидлайдилар. Бу мақсадга етиш учун юқорида кўриб ўтганимиздек, турли “ижтиҳод”ларни қиладилар. Улар бу борада Ислом умматининг зубдаси бўлган, асрлар оша миллатнинг эъзозига сазовор бўлиб келаётган ҳақийқий мужтаҳид уламоларга бу масалада хатокорлик нисбатини бериш орқали туҳмат қилишни ҳам ўзларига раво кўрадилар.Аммо совуқда тоҳарат қилиш учун оёқнинг ювишдан келиб чиқадиган машаққатни бошқа йўл билан ҳал қилиш мумкин эмасми деган саволни ўртага қўйишни ўйлаб ҳам кўрмайдилар. Дарҳақийқат, бу муаммони ҳал қилиш учун албатта, кишиларни энг камида шубҳали ва умматнинг барча ўтган уламолари иттифоқ қилган нарсага тескари йўлдан бошлашдан бошқа йўл йўқми?Авваллари, хусусан бизда бу гапни нима учун кўтарилмаган? Чунки, одамлар совуқ тушганда махси, этик ва уларнинг ўрнини босадиган оёқ кийимларини қийганлар ва шу билан масала ҳал бўлган. Шубҳали ва ихтилофли гаплар бировнинг хаёлига ҳам келмаган. Аммо замон ўтиши билан мусулмонлар уммий тушкинлик асорати туфайли қолооқлик исканжасига кўпроқ туша бориб, оқибатда ўз кийимларини ҳам тайёрлай олмай бошқаларнинг кийимларини кийишга ўтган. Кўпчилик халқларда диний муносабатларда кийиладиган бош кийим қолган, холос. Ҳозирга келиб, нафақат кийим балки ўзига тузукроқ жойнамоз топмоқчи бўлган одам учун хитойда тайёрланган жойномоз таклиф қилинадиган бўлиб қолди. Жумладан, оёқ кийимларимиз ҳам бошқаларнинг оёқ кийимидан иборат бўлиб қолган. Ҳолат шу даражага етдики, бозорларда чўчқанинг териси бор оёқ кийимлари бошқасидан кўпайди. Бир пайтларда одамларнинг фатво сўрайдиган нарсаларидан бири шу масала бўлиб қолди. Эски ва янги китобларни титкилаб, топилмаса ўзи “ижтиҳод” қилиб чўчқа терисидан бўлган ёки ўша нарса аралашган оёқ кийимини кийиш жоиз дея “фатво” чиқарадиганлар ҳам пайдо бўлди.Ана ўша пайтда мен баъзи савдогарларга, сизлар буюртма беришда чўчқа териси аралаштирмай тайёрлашни талаб қилинглар, бўлмаса, бошқа тарафдан оламиз денглар. Шунда харидорни йўқотмаслик илинжида улар сизлар айтган нарсани тайёрлаб беришади деб ўргатдим. Яъни, кишиларда ўзлари ишлаб чиқариш руҳи йўқолгандан кейин, биров тайёрлаган нарсани танлаб олишда ҳам ожизлик тарқалганини айтмоқчиман. Албатта, бу ҳолат яхши эмас. Бу кайфиятни йўқотиш керак.Мисол учун, ўзимиз баҳс қилаётганимиз, ибодатимизга боғлиқ бўлган, бошимизни қотириб, орамизда ихтилоф чиқариб турган, баъзиларимизни аввалги ва ҳозирги барча уламоларга хилоф қилиб, ҳар қандай пайпоққа масҳ тортса бўлади дейишгача олиб бораётган масалани олайлик. Махси ёки унинг ўрнига ўтадиган оёқ кийимига масҳ тортиш жоизлиги етарли ҳужжат ва далили бор, ҳеч ким ихтилоф қилмаган иш. Қиши совуқ бўладиган юртларда оёқни иссиқ тутиш керакли иш. Совуқда тоҳарат қилган киши оёқни ювишда тангликка учраши ҳам бор нарса. Демак, ҳал қилиниши лозим бўлган муаммо одамларни тоҳарат қилганда оёқни ювишдан озод қилиш. Бизга мухолиф тараф бу муаммони номи пайпоқ бўлса, ўшанга масҳ тортишга рухсат бериш ила ҳал қилмоқчи. Бу билан улар хатарли ихтилоф қўзиб, энг ози барча мўътабар фиқҳий мазҳабларга тамоман тескари ва ўта шубҳали йўлни тутмоқдалар.Шу ерда, ноҳотки бу муаммони ҳал қилиш учун ушбу кўпчиликнинг фикрича нотўғри бўлган ишдан бошқа илож бўлмаса, деган ҳақли савол пайдо бўлади. Албатта, илож бор. Бўлганда ҳам осон илож бор. Тоҳаратда оёқни ювмасдан масҳ тортиш учун оёқ кийимини шариат талабига мослаш. Авваллари шу ишни қилинган. Бизда ҳам одамлар шунинг учун қишда махси ва этик кийиганлар. Яқин – яқинда ҳам этик кийган одамларга қулайлик яратиш мақсадида масжидларда этик устидан кийиладиган халтачага ўхшаш пайпоқлар бўларди. Этикли одам масжидга киришдан олдин этигининг устидан ўша пайпоқни кийиб олар эди. Ҳозирда ҳам, махси кийган кишилар оёқлари иссиқ ҳолда унга масҳ тортиб юришибди. Баъзи кишилар махси кийишни ғарбий модага мос бўлмагани учун ўзларига эп кўрмайдилар. Агар гап шунга бориб тақаладиган бўлса, ўшандай кишиларга ғарбий модага мос бўлиши билан бирга масҳ тортса ҳам бўладиган оёқ кийими керак бўлади. Ўшадай оёқ кийимни тайёрлаш билан иш битади. Аслида, бу каби оёқ кийимини ўзимизнинг пойафзал усталаримиз тайёрлашлари керак. одамларнинг ҳавасларини келтириб, намоз ўқимайдиганлар ҳам, тоҳарат қилмайдиганлар ҳам қулайлиги учун излаб юриб киядиган, ҳаммага урф бўлиб кетадиган маҳсулотлар тайёрлашлари керак. Агар бунинг иложи бўлмаса, ўзимиздан бошқаларга буюртма бериб бўлса ҳам мазкур оёқ кийимини тайёрлатишимиз лозим бўлади. Агар буни ҳам қилмасак, ёки ўзимиз қийланишимиз, ёки дийнимиз амри бўлган ишга нуқсон етказишимиз керак бўлади.


Турмадан қочган рецидевист яккамохов 24 йил полицияга тутқич бермай яшади… - 6 Сентября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Сентябрь » 6 » Турмадан қочган рецидевист яккамохов 24 йил полицияга тутқич бермай яшади…\nТурмадан қочган рецидевист яккамохов 24 йил полицияга тутқич бермай яшади…\nҲозир у 73 ёшда. Исми-шарифи Николай Громов. 1946 йил Россиянинг Калининград вилоятида туғилган. Ёшлик йилларида Сибирга пул ишлаб топиш учун кетган. Уйланган ва турмага қоровул бўлиб ишга кирган. Илк бор ўша ерда жиноят содир этди. 1980 йили турмадан қочди. Қочиш асносида турма ходимларидан бирини отиб ўлдирди. Тутишди. 12 йил беришди. 1990 йили муддатидан олдин озодликка чиқди. Яна уйланди. Ичкиликка берилди. Бир жойга кириб ишлай демади. Шу орада хотини билан ораларида қиз фарзанд ҳам дунёга келди. Аммо азбаройи кўп ичганидан хотини безор бўлиб уйдан ҳайдаб солди. Қаерга борарди. Биринчи хотининикига кириб борди. Қанчадир вақт бирга яшашди ҳам. Лекин пиёнисталиги бу хотинига ҳам ёқмади. Уйдан ҳайдаб солишга қарор қилди. Аммо навбатдаги жанжал пайтида рецидевист яккамохов хотинини ва олти яшар қизчасини пичоқлади. Кетидан ўзига ҳам пичоқ урди. Лекин врачлар барчаларининг ҳаётини сақлаб қолишди.\nКунларнинг бирида жароҳати оғирлигига қарамай касалхонадан қочиб кетди. Шу кўйи тайгага кириб кетиб, чангалзорлар орасида бир ўзи яшаб юраверди. Фақат 2014 йилигина саломатлиги ёмонлашгани боис одамлар орасига қайтди. Кўп вақт дайдиб, тиланчилик қилиб кун кўрди. Кейинчалик бойваччалардан бирининг уйига қоровул бўлиб ишга жойлашди. Шу аҳволда учинчи марта уйланишга ҳам эришди. Фарзанд ҳам кўрди. 2019 йили эса унинг кимлиги маълум бўлди. Бунга ҳам ўзи сабабчи. Қалбаки паспортини йўқотиб қўйганди. Дафъатан Сибирнинг у яшаб турган ҳудудида сув тошқинлари юз берди. Уйлар, бинолар сув остида қолди. Рецидевист яккамохов саломатлиги буткул ёмонлашиб касалхонага тушиб қолди. Оёғидаги яралар бардамалаб, йиринглаб танасининг бошқа қисмларига ҳам ўтиш палласига кирганди. Врачлар бир ойғини кесиб ташлашга мажбур бўлишди. Энди пенсияга чиқмаса сира бўлмасди. Бир оёқ билан ким уни ишга олади. Ана шу ҳаракатлар сабаб бўлиб уни таниб қолишди ва полиция ходимлари Николай Громовни қўлга олишди. Ҳисоблаб кўришса, 24 йил давомида полицияга чап бериб яшай олибди. Ана энди 73 ёшли бир оёқли рецидевист яккамохов илгариги муддатга қўшиб яна янги жазо муддатини олади. Демак, турмада ўлим топиши аниқ.\nАйни пайтда тергов ҳаракатлари олиб борилмоқда.


Ўзбекистонда минимал истеъмолчилик харажатлари ҳисобланди - Anhor\nAnhor Все посты Ўзбекистонда минимал истеъмолчилик харажатлари ҳисобланди\nЎзбекистонда минимал истеъмолчилик харажатлари ҳисобланди\nМинимал истеъмолчилик харажатлари киши бошига ойига 440 000 сўмга баҳоланди. Бу ҳақда Spot нашри Молия вазирлигининг матбуот хизматига таянган ҳолда хабар беради.\nМинимал истеъмол харажатларини ҳисоблаш учун тажриба сифатида Жаҳон банки кўмагида 2020 йилда республиканинг барча ҳудудларидан танлаб олинган 5 400 та уй хўжаликларида сўровнома ўтказилди. Бунда сўровномада иштирок этган уй хўжаликлари харажатлари миқдори бўйича ўнта гуруҳга ажратилиб, ушбу оилалар орасидан энг кам харажат (даромад)га эга бўлган 30 фоиз уй хўжаликлари ажратиб олинди.\nБу дастлабки рақамлар. 2021 йилда эксперимент давом этади ва яна 10 мингта уй хўжалиги сўровдан ўтказилади. Уларнинг натижалари бўйича минимал истеъмолчилик харажатларини ҳисоблаш методологиясини тақдилаш ва унинг қайта ҳисобланган суммасини чоп этиш режалаштирилмоқда.\nШу йил февраль ойида Истеъмолчилар ҳуқуқларини ҳимоя қилиш жамиятлари федерацияси Ўзбекистонда истеъмол саватини ҳисоблаб чиққанди. Ушбу ҳисоб-китобларга кўра, истеъмол саватининг суммаси тахминан 2 млн 157 минг сўмни ташкил қилади.\nАввалроқ журналист қизимиз ХДП депутатининг ойига 400 минг сўмга яшаш мумкинлиги ҳақидаги гапини ўз тажрибасида синаб кўрганди.\nДепутат: Бош прокуратура UzAuto Motors компаниясига нисбатан жиноий иш қўзғатишдан бош тортди


Погба фикр билдирди: «МЮ» лаънатланганми?\n09:49 / 29.11.2016 4901\nАнглиянинг «Манчестер Юнайтед» клуби яримҳимоячиси Поль Погба АПЛ доирасидаги 13-тур, «Вест Ҳэм»га қарши учрашувдан сўнг (1:1) фикрларини билдира туриб бу мавсумда жамоасига омад кулиб боқмаётганидан нолиди.\n«Биз тез орада ўзимизни лаънатланган деб ҳисоблашни бошлаймиз. Қайси жамоа келишидан қатъи назар, у «Арсенал» бўладими, ёки «Вест Ҳэм» тўлиқ устунликка эга бўлмоқдамиз, аммо юта олмаяпмиз. Омад эртами, кечми, бизга кулиб боқади. Мен бунга ва жамоамга ишонаман. Шунчаки кичик жиҳатларга ҳам эътиборни оширишимиз керак», - дея Погбанинг сўзларидан иқтибос келтиради Mirror нашри.\nЭслатиб ўтамиз, ўтказилган 13 тур натижаларига кўра, «Манчестер Юнайтед» 20 очко тўплаб АПЛ тарихидаги энг ёмон натижасини қайд этиб турибди.\nМоуриньо Погбани сардорликдан туширди


Ҳарри Кейн: «Челси» «Тоттенҳэм» билан дурангни худди чемпион бўлгандек нишонлади\n16:46 / 03.05.2016\nАнглиянинг «Тоттенҳэм» клуби ҳужумчиси Ҳарри Кейн АПЛ чемпионлик курашидан чиқишга сабабчи бўлган «Челси»га қарши ўйин (2:2) борасида ўз фикрларини билдириб ўтди.\n«Агар собиқ чемпионлар бизга қарши ўз уйидаги ўйинда дурангни худди ўта оғир кечган учрашувда чемпион бўлгандек нишонлаганини ҳисобга олсак, демак биз ниманидир тўғри бажарган эканмиз. Худди мана шу руҳда давом этишимиз керак.\nБизда жуда иқтидорли футболчилар жам бўлишган. Мураббийлар штаби ажойиб. Биз шунчаки танлаган йўлимиздан адашмасдан олға юришимиз талаб қилинади.\n«Тоттенҳэм» ажойиб мавсум ўтказди. Аммо «Лестер» ҳам ақлбовар қилмас даражада зўр мавсумни ўтказишди ва титулни қўлга киритишди. «Тулкилар» бу мавсумда ўзларини фантастик томондан кўрсата олишди. Битз мавсум сўнггига қадар курашишга ҳаракат қилдик, бироқ бизга ҳали ўрганишимиз керак бўлган баъзи жиҳатлар етишмади. Ҳар биримиз билан, клуб билан фахрланаман. Энди келгуси мавсум ҳақида ўйлашимиз лозим», — дея Кейндан иқтибос келтиради FourFourTwo.\nҲарри Кейн «Челси»\nҲарри Кейн Мессини ортда қолдирди


«Ажратилган маблағлар натижасини баҳоловчи мезонлар ишлаб чиқилди» — Вазир ўринбосари дастурий бюджетлаштириш тизимига ўтиш зарурати ҳақида\n2022 йилдан барча вазирлик ва идораларга ажратиладиган бюджет маблағларининг мақсадли индикаторлари белгиланади ва дастурий бюджетлаштириш тизими жорий этилади.\n23 март куни Молия вазирлиги томонидан Ўзбекистонда дастурий бюджетлаштириш тизимини жорий этиш масаласида ҳалқаро семинар ўтказилди, дея хабар қилмоқда Kun.uz мухбири.\nАйтилишича, янги тизим орқали давлат бюджети ижросини режалаштириш, бажариш ва назорат қилиш мумкин бўлади ва у 2022 йилдан ишга тушади.\nТадбирда Молия вазири ўринбосари Аҳадбек Ҳайдаров дастурий бюджетлаштиришнинг нима учун зарурлигига изоҳ берди.\n«Кўп блогер ва журналистлар давлат бюджети маблағлари самарали ишлатиляптими, бу бўйича нима ишлар қилиняпти, деган масалани кўтаришмоқда. Мана шу каби саволларга дастурий бюджетлаштириш тизимига ўтиш жавоб беради.\nҲозиргача Молия вазирлиги, умуман ҳукумат Олий Мажлис палаталарида бюджетни ҳимоя қилаётганда фалон дастурга бунча маблағ ажратилди, деб ҳисобот бериб келган. Лекин дастурга ажратилган маблағлар билан қандай натижаларга эришилди, деган саволга жавоб йўқ. Чунки бунинг мониторинг тизими йўлга қўйилмаган. Шунинг учун дастурий бюджетлаштиришга ўтиш жудаям муҳим», – деди вазир ўринбосари.\nМаълум қилинишича, айни пайтда янги тизим Халқ таълими, Соғлиқни сақлаш, Сув хўжалиги вазирликлари ва Автомобил йўллари қўмитасида синовдан ўтказилмоқда.\nШунингдек, семинар доирасида «Фуқаролар учун бюджет» нашри тақдимоти ҳам бўлиб ўтди. Бу ҳақда Молия вазирлиги давлат бюджети департаменти директори Шерзод Муҳамедов маълумот берди.\n«Ушбу ахборот нашри фуқароларга бюджет маълумотларини инфографикалар ва таққосланма маълумотлар орқали мамлакатимизнинг бир неча йиллардаги иқтисодий ҳолатини таққослаган, турли молиявий термин ва атамалардан четлашган ҳолда тушунтириб бериш мақсадида тайёрланди. Бу галги нашр 2021 йил учун тасдиқланган бюджет маълумотлари асосида ишлаб чиқилди. Нашр Молия вазирлигининг расмий веб-саҳифаларида эълон қилинган. Барча қизиқувчилар у билан танишишлари мумкин.\nАхборот нашрида 2019-2020 йиллардаги республика иқтисодий кўрсаткичлари ҳамда 2023 йилгача бўлган прогнозлар акс этган. Хусусан, макроиқтисодий ўсишлар, ЯИМ ўтган йилларда қанча миқдорни ташкил этгани, ўсиш суръати қандай бўлгани ва 2023 йилга бориб қай ҳолатда бўлиши батафсил баён қилинган», – деди вазирлик расмийси.\nМаълум қилинишича, нашрда бюджет қонун ҳужжатларида нималар ўзгаргани, консолидациялашган бюджет қамрови, харажатлари ва тақчиллиги ҳам ёритилган. Алоҳида бир бўлимда давлат қарзининг ҳолати ва динамикаси ҳам келтирилган.


Бухгалтерлар орасида сўров ўтказилмоқда | NORMA.UZ\nБухгалтерлар орасида сўров ўтказилмоқда\nСаволларга жавоб бериб, чегирмани қўлга киритинг ва таълим марказларининг ўқитиш даражасини оширинг!\nЗамон жадал ўзгармоқда, Ўзбекистон замон билан ҳамнафас бўлишини истаймиз. Шу сабабли айнан сиз учун уйдан ёки офисдан чиқмай туриб билим олиш имконини берувчи жуда қизиқарли вебинарлар туркумини ўтказамиз.\nБир нечта саволимизга жавоб бериб, янада керакли маҳсулотларни яратишимизда ўз ҳиссангизни қўшинг.\nСўровномага қуйидаги ҳавола орқали ўтишингиз мумкин: https://forms.gle/9zz5XNw6ktshFL6N7\n«Profi Training» бизнес-мактаби, реклама ҳуқуқи асосида.


Ўзбекистон: Озодлик радиоси журналисти уйига тегилмайди - BBC News O'zbek\nЯнгиланди 16 май 2019\nЎзбекистон Республикаси Олий суди Урганч туман маҳкамасининг қарорини бекор қилди.\nОзодлик радиоси журналисти Шуҳрат Бобожонов ва унинг икки укаси - Қудрат ва Ғайрат Бобожоновларга тегишли уй мусодара этилмайдиган бўлди.\nУй билан боғлиқ маҳкама жараёнлари бир йилдан ортиқроққа чўзилган.\nУчовлоннинг шикоят аризалари асосида бу иш Ўзбекистон Олий маҳкамаси томонидан уч бор кўриб чиқилган.\nСўнгги суд жараёни бир-биридан мустақил уч ҳакам томонидан олиб борилган.\nДаъвогар томонга кўра, бугун бу уч ҳакам томонидан чиқарилган ҳукм, ҳатто, Ўзбекистон прокуратураси томонидан ҳам қўллаб-қувватланган.\nУйи мусодара этиш ҳукм остига тушган тарафни суд жараёнларида Ғайрат Бобожонов намоён этган.\nУ бугунги янгиликка, "Суд ниҳоят арзимизни эшитиб, бизнинг фойдамизга қарор чиқарганидан хурсандман. Узоқ, қийин давом этган бу жараён Ўзбек судига мурожаат қилиб ҳам, адолатга эришиш мумкин, деган бир утопия, фантазия гапни исбот қилди", дея муносабат билдирган.\n"Бу укамнинг гапи. Чунки бу гапни гапиришга у кўпроқ ҳақли. Аммо мен ҳам шу гапга қўшиламан", - дейди Озодлик журналисти Шуҳрат Бобожонов бироз аввал Би-би-си Ўзбек хизмати билан суҳбатида.\nОлий маҳкама бунгача икки бор Озодлик журналисти зиддига ҳукм чиқарган.\nАка-ука учовлонга тегишли уйни тортиб олиш борасидаги қуйи суд инстанцияси қарорини икки бор қайта ўз кучида қолдирганди.\nШуҳрат Бобожонов шу йил февраль ойида Олий суд ҳукмига ўз муносабатини билдираркан, Ўзбекистон ҳукумати ундан мустақил журналистик фаолияти учун унинг кўчмас мулкини тортиб олиш билан "ўч олаётгани"ни иддао қилганди.\nБошқа томондан, сўнгги янгилик Германия федерал президенти Франк-Вальтер Штайнмайернинг шу ой охирида Ўзбекистонга келишига оид хабарлар манзарасида бўй кўрсатган.\nМаълум бўлишича, журналист Ўзбекистон Президенти Шавкат Мирзиёевнинг шу йил январь ойида Берлинга қилган ташрифи манзарасида Германия Ташқи ишлар вазирлиги, канцлери Ангела Меркель девонхонаси ва федерал президентига шахсан ўзи хат киритган.\nУйи - ўзига тегишли хусусий мулки билан боғлиқ маҳкама жараёнлари мисолида Германия раҳбариятини қандай давлат билан музокаралар олиб бораётганини назарда тутишга чақирган.\nШуҳрат Бобожонов (ҳозирда марҳум президент Ислом Каримов бошқаруви даврида - таҳр.) Ўзбекистонда журналистик фаолиятига тўсқинлик қилингани боис, 2001 йилда Германиядан сиёсий қочқинлик мақомини олган журналист бўлади.\nШтайнмайернинг режалаштирилаётган ташрифи Берлинда бошланган ўзаро ишончга асосланган конструктив сиёсий мулоқотни давом этдириш учун бир имконият экани айтилмоқда.\nМаҳкама марказидаги уй\n"Қарордан норози бўлса, шикоят бериши мумкин кассация тартибида. Унинг уйи давлатга ўтиб кетади, ўзи бефарқ бўлиб юраверадими? Бошқа ерга ёзиш ўрнига биздан юқори турувчи судга ёзиши керак", - деб айтганди Матниёзов.\nТолибон Москвада: Афғонистонга ёрдам берамиз, лекин ҳозирча Толибонни тан олмаймиз\nСўнгги янгиланиш: 21 октябр 2016


«Юксалиш» умуммиллий ҳаракати прописка қилиш тартибини...\n11.06.2019 11:29 0 2058\nМуносабатда қайд этилишича, 2018 йилда Ҳаракатлар стратегиясининг «Фаол тадбиркорлик ва инновацион технологияларни қўллаб қувватлаш йили»да амалга оширишга оид давлат дастурида Тошкент шаҳри ва вилоятида доимий пропискага эга бўлмаган фуқаролар учун асоссиз спекуляциянинг олдини олиш чораларини кўрган ҳолда иккиламчи бозордан кўчмас мулк сотиб олишга бўлган чекловларни бекор қилиш тартиби назарда тутилган бўлса-да, ушбу масала тўлақонли амалга оширилмаган. Бу эса фуқаролар томонидан эътирозларнинг янада кўпайишига сабаб бўлмоқда.\nЎз навбатида, «Юксалиш» умуммиллий ҳаракати фуқароларнинг айни шу масала — Тошкент шаҳри ва Тошкент вилоятида доимий прописка бўйича амалдаги тартиб юзасидан фикрларини ўрганди. Хусусан, Telegram тармоғидаги «Jamoatchilik fikri» саҳифасида жорий йилнинг 3–11 июнь кунлари давомида жамоатчилик фикри сўрови ўтказилди. Унда 17 минг 700 нафардан зиёд фуқаролар иштирок этиб, респондентларнинг асосий қисми, яъни 49 фоизи ушбу тартиб фуқароларнинг конституциявий ҳуқуқларига мутлақо зид эканлигини таъкидлади.\nКўриниб турибдики, давлат раҳбари томонидан тасдиқланган давлат дастурига киртилган ушбу банднинг амалга оширилиши бугунги кунда долзарб эканлигини жамоатчилик фикри натижалари ҳам тасдиқламоқда.\nТошкент шаҳри ва вилоятида доимий прописка қилиш тартибини турар жойи бўйича ҳисобга олиш тизими билан алмаштириш. Бунда ҳисобга олишни Давлат хизматлари марказлари ва Ягона интерактив давлат хизматлари портали орқали соддалаштирилган тартибда амалга ошириш;\nтошкент пропискаси «Юксалиш» умуммиллий ҳаракати


Ўзбекистон Республикаси Президентининг 25.12.2018 й. ПҚ-4076-сон "Ўзбекистон Республикаси Қуролли Кучларида тинчлик ва уруш даврида тиббий кўрикдан ўтказиш тўғрисидаги низомни тасдиқлаш ҳақида"ги Қарори\nЎзбекистон Республикаси Вазирлар Маҳкамасининг 29.08.2014 й. 241-сон "Бош тиббий-меҳнат эксперт комиссиялари тузилмасини янада такомиллаштириш тўғрисида"ги Қарори\nЎзбекистон Республикаси Вазирлар Маҳкамасининг 01.07.2011 й. 195-сон "Тиббий-меҳнат эксперт комиссиялари томонидан фуқароларни тиббий кўрикдан ўтказиш тартибини янада такомиллаштиришга, ногиронликни ва касбий меҳнатга лаёқат йўқотилиши даражасини аниқлашга йўналтирилган норматив-ҳуқуқий ҳужжатларни тасдиқлаш тўғрисида"ги Қарори\nФуқароларни тиббий-меҳнат эксперт комиссияларида тиббий кўрикдан ўтказиш тартиби тўғрисида Низом (ЎзР ВМ 01.07.2011 й. 195-сон қарорига 1-илова)\nЎзбекистон Республикаси Вазирлар Маҳкамасининг 02.09.2010 й. 193-сон "Тиббий-меҳнат экспертиза хизмати фаолиятини ташкил этишни такомиллаштиришга доир қўшимча чора-тадбирлар тўғрисида"ги Қарори\nЎзбекистон Республикаси Вазирлар Маҳкамасининг 08.08.2008 й. 175-сон "Тиббий-меҳнат экспертиза хизмати бошқариш тузилмасини ва фаолиятини ташкил этишни такомиллаштириш чора-тадбирлари тўғрисида"ги Қарори\nТиббий-меҳнат эксперт комиссиялари тўғрисида Низом (ЎзР ВМ 08.08.2008 й. 175-сон Қарорига 2-илова)


999 000 сўмгача нархли смартфонларни Terashop.uz’дан олинг (2018 йил 18 декабрь) – харидингиз Ўзбекистон бўйлаб бепул етказилади! - Terabayt.Uz\n999 000 сўмгача нархли смартфонларни Terashop.uz’дан олинг (2018 йил 18 декабрь) – харидингиз Ўзбекистон бўйлаб бепул етказилади!\nСайтимизнинг Terashop.uz интернет-дўкони ҳамиша харидорларнинг талаб ва истакларидан келиб чиқиб, сифатли ва ҳамёнбоп товарларни таклиф этиб келаётир. Бугун турли компанияларнинг нархи бир миллион сўмга ҳам етмайдиган смартфонлари нархларини эълон қилмоқдамиз.\nУларнинг барчасига тегишли муддатли расмий кафолат берилади ва Ўзбекистон бўйлаб барча вилоятлар марказларига етказиб бериш бепул!\nХуллас, смартфонларни Terashop.uz’дан қуйидагича нархларда, ёнидаги «Сотиб олиш» ёзувига ўрнатилган ҳавола орқали онлайн усулда харид қилинг:\nMDC M200 8Gb Black – 599 000 сўм – Сотиб олиш\nMDC Nova 8GB, Gold – 625 000 сўм – Сотиб олиш\nMDC Grand Pro 8Gb White – 629 000 сўм – Сотиб олиш\nMDC Nova 8GB, Red – 635 000 сўм – Сотиб олиш\nMDC Grand 16GB, Black – 693 000 сўм – Сотиб олиш\nMDC Nova Pro 16Gb Black – 739 000 сўм – Сотиб олиш\nMDC Prime Lite 16GB Blue – 799 000 сўм – Сотиб олиш\nMDC Optima 16GB, Black – 825 000 сўм – Сотиб олиш\nSamsung Galaxy J2 (2018) 16GB, Black – 861 000 сўм – Сотиб олиш\nHuawei GR3 16GB Gray – 890 000 сўм – Сотиб олиш\nHuawei Y5 Prime Gold – 952 000 сўм – Сотиб олиш\nSamsung Galaxy J3 16GB Gold – 999 000 сўм – Сотиб олиш\nЎҚИНГ: ДИҚҚАТ: Terashop.uz’да «20/19» акцияси!\nЎҚИНГ: Ўзбекистондаги энг арзон қўш камерали смартфонлар ва уларнинг нархлари\n#Huawei #Meizu #Samsung #Xiaomi #нархлар #MDC\nАЛОҚА: [email protected]ayt.uz


2 октябрь, 2021, 07:58\nЎсмирлар, ёшлар ва катталар ўртасида ташкил этилади.\nЖорий йилнинг 2-3 октябрь кунлари Ўзбекистон Республикаси Туризм ва спорт вазирлигининг 545-сонли қарорига мувофиқ ҳамда Ўзбекистон ITKF каратэ-до федерациясининг 2021 йилги календар режасига асосан, Тошкентдаги “Универсал” спорт аренасида ITKF каратэ-до бўйича Ўзбекистон кубоги ташкил этилади.\nМусобақа ўсмирлар, ёшлар ва катталар ўртасида бўлиб ўтади. Мазкур турнир Халқаро анъанавий каратэ федерацияси томонидан тасдиқланган, 20-21 ноябрь кунлари пойтахтимиз мезбонлигидаги Осиё чемпионатида юртимиз шарафини ҳимоя қилувчиларни танлаб олишда ўзига хос саралаш вазифасини ўтаб беради.\nШу билан бирга 2022 йилги халқаро турнирлар ва расмий мусобақаларда иштирок этувчи терма жамоа таркибини аниқлаб олиш учун ҳам асосий омил бўлиб хизмат қилади.\nЎзбекистон кубоги мобайнида 396 та медаллар жамланмаси ўз эгаларига топширилади. Шунингдек, ғолиб ва совриндорлар эсдалик совғалари билан ҳам тақдирланади.


Термизда Бахшичиликка ихтисослаштирилган республика мактаб-интернати ташкил этилди. Илк ўқувчилар 2021 йилда қабул қилинади - Daryo\n14:55, 25.09.2019 9890\nТермизда Бахшичиликка ихтисослаштирилган республика мактаб-интернати ташкил этилди. Илк ўқувчилар 2021 йилда қабул қилинади\nЎзбекистон ҳукумати томонидан 23 сентябрь куни «Республика бахшичилик санъати маркази ва унинг ҳузуридаги Бахшичилик санъатини ривожлантириш жамғармаси фаолиятини ташкил этиш тўғрисида»ги қарор қабул қилинди, дея хабар бермоқда «Ҳуқуқий ахборот».\nҚарорга мувофиқ, 2019/2020-ўқув йилидан бошлаб Термиздаги 21-сон бахшичилик мактаби негизида бахшичилик санъатига ихтисослаштирилган республика мактаб-интернати ташкил этилди. Мактаб-интернатга қабул 2021/2022-ўқув йилидан бошланади.\nШунингдек, 2020/2021-ўқув йилидан бошлаб Ўзбекистон давлат санъат ва маданият институтида бахшичилик ва достончилик таълими йўналиши ташкил этилади.\nҚарор билан, Бахшичилик санъатини ривожлантириш жамғармаси маблағларини шакллантириш ва улардан фойдаланиш тартиби тўғрисида низом ҳам тасдиқланган.\nНизомга кўра, жамғарманинг асосий вазифаларидан бири бахшичилик санъатини янада ривожлантиришга кўмаклашиш, бахши-шоир,оқинларни ҳар томонлама қўллаб-қувватлашдан иборат.\nЭслатиб ўтамиз, 2019 йил апрелида Термизда биринчи Халқаро бахшичилик фестивали бўлиб ўтган эди. Май ойида эса Президент Сурхондарёда Бахшичилик санъати марказини очиш тўғрисидаги қарорни имзолаган эди.\nШавкат Мирзиёев: Бахшичиликни сақлаб қолиш учун бугун ҳаракат қилмасак, эртага кеч бўлади. Келгуси авлод, тарих бизни кечирмайди\nШавкат Мирзиёев: Достончилик ва бахшичилик — миллий ғуруримиз\n07:41 Бугун 492\n07:20 Бугун 2930\n07:00 Бугун 6095\n06:37 Бугун 4012\n22:11, 06.08.2020 146622\n23:58, 06.08.2020 126894\n19:43, 06.08.2020 107772\n11:12, 07.08.2020 98135


ОЧЛ-2014. “Бунёдкор”нинг рақиблари “Истиқлол” ва “Ал-Шабаб” бўлиши мумкин эди / CHAMPIONAT.asia\nОЧЛ-2014. “Бунёдкор”нинг рақиблари “Истиқлол” ва “Ал-Шабаб” бўлиши мумкин эди\n11 дек 08:16\nМалайзия пойтахти Куала-Лумпур шаҳрида Осиё футбол конфедерацияси биносида 10 декабрь куни ўтказилган қуръадан тахминан уч соатча олдин, барча шундай тадбирларда бўлгани каби, аккредитациядан ўтган журналистларга пресс-релизлар тарқатилди.\nЎзбекистондан бу маросим учун уч нафар ОАВ вакиллари аккредитация олишди. Ушбу сатрлар муаллифидан ташқари, яна Аҳадхон Абдуҳамидов (“Интерфутбол” бош муҳаррири) ҳамда “Ўзбекистон футболи”дан Толибжон Қосимов.\nХуллас, бизга тақдим этилган пресс-релизда келтирилган қуръа механизмидан шу нарсани осонгина англадикки, гуруҳ босқичида жойи нақд “Бунёдкор” “В” гуруҳидан ўрин олади. Унинг рақибларидан бири Шарқдаги 1-рақам билан белгиланаётган плей-офф ғолиби бўлади. Қолган икки рақиб ҳам деярли аниқ эди: гуруҳ раундига тўлиқ - 4тадан жой олишган Эрон ва Саудия Арабистонининг рейтинг бўйича, тегишлича, биринчи ва охирги жамоалари жуфтлиги. Яъни чемпионлар (ё “Истиқлол” Теҳрон, ё “Ал-Фатех” Ал-Ахса) ва ушбу мамлакатлар чемпионатларида 3-ўринни эгаллаган “Ал-Шабаб” Ал-Риёд, ёки Эронда 4-ўринни олган “Фулад Хузестан” Ахваз. Биринчи бўлиб Ғарбий минтақадаги “А”, “В”, “С” ва “D” гуруҳлари учун ташланган қуръа якунига икки қадам қолганда, маросимни ўтказган ОФК вакили Жон Виндсор саватчадаги иккита шарчадан биттасини олди. У олган шарча ичидан “Saudi Arabia” ёзуви чиқиб келди. Саватчада қолган шарча ичида эса, ўз-ўзидан аёнки, “IR Iran” ёзуви қолганди. Шу тариқа, “Saudi Arabia” ёзуви пайдо бўлиши билан биз “Бунёдкор”нинг бирдан қолган иккита рақибини билиб олдик – булар “Ал-Фатех” ва “Фулад Хузестан”. Агар Жон Виндсор аввал “IR Iran” ёзувини чиқарганда, “қалдирғочлар” ҳозир бошқа жамоалар – сўнги ОЧЛ ярим финалчиси ҳамда Эроннинг 8 карра чемпиони “Истиқлол” ва Саудиянинг 6 карра чемпиони “Ал-Шабаб” ҳақида ўйлаётган бўлардилар.\nСолиштирадиган бўлсак, қуръани ўтказган Виндсорнинг қўллари “Бунёдкор” учун енгил бўлиб чиқди. Ахир бир мартадангина олтин медаль олишган “Ал-Фатех” (2013 йили) ҳам, “Фулад Хузестан” (2005) ҳам чемпионлик соврини бўйича юқоридаги клублар олдида асло мақтана олмайдилар.\nСуратда: Мана ўша иккита – ўз ичига “Saudi Arabia” ва “IR Iran” ёзувларини олган шарчалар.


Kutubxona - Ilhom Zoyir. Qizilishton (hajviya) / Kiril\nSiz shu sahifadasiz: Ilhom Zoyir. Qizilishton (hajviya) / Kiril\nМуаллифИлҳом Зойир Асар номиҚизилиштон (ҳажвия)\nДеразадан тушиб турган қуёш нури кесак қисган қовундек чўзинчоқ бошни ялтиратиб, хонани янада нурафшон қилиб турарди. Деразага қарама-қарши ўтирган бўлим мудири Каром Саломов эшикнинг амиркон этикдек «ғарч» этган товушидан хаёли бўлинди. Эшикдан мўралаган кишининг чеҳраси таниш бўлса керак, ялтироқ бошини силаганча зўраки жилмайди.\n— О, яна сизми? — У меҳмонни ичкарига киришга ундади. — Бизга бирор нарса олиб келганга ўхшайсиз?\n— Ҳа, — деди «меҳмон», туман газетасига ижодий машқлари билан қатнашиб турадиган зоология ўқитувчиси Шамсиддин Қўлдошев, қўлидаги елим халтадан бир варақ қоғозни олиб Саломовга узатаркан, — битта масал олиб келувдим, домла. Шуни бир назардан ўтказиб... Маъқул келса...\nБир пайтлар қуюқ сочини орқага тарайвериб, ўрганиш бўлиб қолган одати бўйича Саломов силлиқ бошини силади ва «ўтиринг қани, хай» деб, масални ўқишга тутинди.\n— Қизилиштон? — деди у бир қоғозга, бир муаллифга қараб. — Бу нима, сарлавҳами? — Муаллифнинг жавобини кутмай давом этди: — Бу билан нима демоқчисиз?\nТуйқус берилган савол зоология ўқитувчисини гангитиб қўйди. Нима деб жавоб беришни билолмай каловланди.\n— Ҳеч нима демоқчимасман!\n— Ҳеч нима демоқчи эмасакансиз, нимага бу масални ёздингиз?\n— Йўқ, нимага... Мен саволингизга тушунмадим чоғи.\n— Демоқчиманки, «Қизилиштон» билан нима демоқчисиз? Нимага энди, оқ иштон ёки кўк иштон ҳақида эмас, именно қизилиштон ҳақида ёздингиз? Бир нимага шаъма қиляпсизми дейман, а?\n— Қушнинг номи шунақа бўлгандан кейин...\n— Эй, ҳа, — деди Саломов ўзини билағонликка олиб. — Ҳа, ҳа, билиб турибман қушлигини, лекин шу ранги ёқмай турибди-да. Иштоннинг рангини сал ўзгартирсак силлиқроқ кетармиди, демоқчиман-да. Ўзи қушга иштон кийгизиб нима қилардингиз?..\n— Қизилиштон — бу қушнинг номи, — деди муаллиф фикрини дона-дона қилиб тушунтирмоқчи бўлиб. — Минг йилдан олдин ҳам бу қушнинг номи шунақа бўлган, минг йилдан кейин ҳам шунақа бўлиб қолади... Йўқ, рангини ўзгартириб бўлмайди. Табиат яратган ранг, бу рангни...\nСаломов муаллифнинг ҳаяжонини босмоқчи бўлди.\n— Мен бир нима деяётганим йўқ. Сизнинг фикрларингиз тўғридир. Майли, сиз айтганча бўлсин. Қуш қушлигича қолаверсин. Шу... иштонининг рангини озгина таҳрир қилсак, деган таклиф бераяпман, холос. Майли, оқ ҳам, кўк ҳам бўлмасин, шу қизилга яқинроқ — жигарранг бўла қолсин. Мантиқ ҳам бузилмайди шунда... Яна ўзингиз биласиз...\n— Бўлмайди-да, эй, — деди муаллиф «қайтариб беринг» дегандек қўл чўзаркан. — Қаерда эшитгансиз «Жигаррангиштон» деган қушни? Бунақа қуш йўқлигини ҳамма билади-ку...\n— Жа ўжар экансиз! Яхши, — деди Саломов муаллифга ён бергандек ўрнидан тураркан. — Сизнингча бўлақолсин. Қизилиштон бўлса қизилиштон-да! Лекин битта шарти бор. Ўзингиз масални шефга олиб кириб розиликларини олиб чиқасиз. Мен бунақа спорний материалларни ўзимча қабул қилиб, ўзимча тушириб юбориб, кейин гапини эшитиб юришга тоқатим йўқ!..\nТуман газетасининг муҳаррири Бўстон Қораев Шамсиддин Қўлдошевни очиқ чеҳра билан кутиб олди.\n— Яхши материал экан-ку, — деди у масални ўқиб-ўқимай. — «Маданият ва адабиёт» бўлимига кирмадингизми?\n— Мудири йўқ эканми?\n— Каром Саломовми?.. Бор эканлар. У кишига сарлавҳа ёқмай турибди, — деди муаллиф оғирлигини ўнг оёғидан чап оёғига ташларкан. — Бу бир қушнинг номи бўлса, билмадим нимаси ёқмади у кишига! Рангини ўзгартирайлик, помидорнинг рангимас, бодрингни ранги бўлақолсин, деган гапни қиляптилар...\nБўстон Қораев масалнинг сарлавҳасига синчиклаб қаради.\n— Ҳа, ҳа, сарлавҳаси ғалати экан. Қизилиштон! Ростданам ғалати! Ҳақиқатан ҳам, нимага иштони қизил?\n— Ахир, бу қушнинг номи-ку!\n— Э, бу ҳали қушми?.. Майли, майли, қушни қолдиринглар-да, иштонини ечиб ташланглар. Қанчадан қанча қушлар иштонсиз учиб юришибди-ку, биров ўшаларга кулганини кўрганмисиз? Шамсиддин Қўлдошев тамоман гангиб қолган эди. Муҳаррир масални қайтариб бераркан, деди: «Шундай қилинглар! Манг, Каром Саломга ташлаб ўтинг, кейинги номерга тушириб юборади. Бамаслаҳат иштонини ечиб ташланглар».\nЗоология ўқитувчисининг тиззалари қалтиради. Кўз олди қоронғилашиб, боши айланди. Бўстон Қораевнинг қўлидан масални оларкан, чайқалганча йўлакка чиқди ва «Маданият ва адабиёт бўлими» деб ёзилган эшикка бир қараб олди-да, сўнг шаҳдам қадам билан кўчага чиқиб кетди.\n"http://www.kutubxona.com/wiki/index.php?title=Ilhom_Zoyir._Qizilishton_(hajviya)_/_Kiril&oldid=11135" dan olindi


36686 Ўқиш режими + -\nНикоҳнинг анъанавий усуллари имконсиз бўлган пайтларда, номзодларнинг ёши ўтиб қолган ҳолатларда ёки шунга ўхшаш истисноли, узрли ҳолатларда Фейсбук ёки бошқа сайтларда ўзини таклиф қилишга келсак, бу ҳолатда бир неча жиҳатларга қаралади:\nАгар бу гуруҳлар ва саҳифаларнинг мақсади жиддий бўлиб, бу иш билан расмий равишда шуғулланса, унга кўпчилик танийдиган, аҳли илм ва аҳли фазл кишилар раҳбар бўлса ёки уни расмий ҳайъат бошқарса, мақсадлари фақат икки жинсни мувофиқлаштириш бўлса, эркак билан аёл ўртасидаги муомалада лозим эҳтиётлар ва шаръий қоидаларга риоя қилинса, совчиларни шаръий чекловларга тушиб қолишдан четлатса, суҳбатлашиш ёки учрашишда шариат ҳукмларига қатъий риоя қилинса, бунга рухсат берилиши мумкин. Бу нарса интернетда бўладими ёки ундан ташқаридами, барибир. Мана шу шартлар бажарилса, икки тарафнинг талабларини қабул қилиш жоиз бўлади, сўнг ораларидаги мувофиқлик кўрилади. Сўнг уларнинг ўзлари ҳақида тақдим этган хабарларидан бирор нарсани ошкор қилмаган ҳолда, икки томонга билдирилади. Шунда ҳам, фитна чиқмаслиги учун умумий тафсилотларни, масалан, исми шарифи, манзили, ватани, маълумоти каби маълумотлар, бўйининг узун ёки қисқалиги, танасининг ранги ва шу кабиларни эълон қилиш билан кифояланиш жоиз. Чунки совчининг номзод аёлни кўришга ҳаққи бор. Шунинг учун унга номзодни олдиндан васфлаб бериш авлодир. Фақат шарти шуки, ғаризаларни қўзғайдиган тафсилотларга ўтилмайди. Бундай танишувни динимиз тақиқламайди, чунки бу яхшилик ва тақво йўлидаги ҳамкорликдир. Шу ўринда айтиб ўтиш лозимки, икки тарафнинг мувофиқлигининг ўзи билан унаштириш тўлиқ бўлмайди. Бу иш валийга ҳавола қилинмагунича, у бу таклифни қабул ёки рад қилмагунича, бу иш тугал бўлмайди.\nЛекин бундай совчилик, воситачилик қиладиган саҳифа ёки гуруҳлар шубҳали бўлса, ҳазил бўлса, унга жоҳиллар бош бўлса, ҳавасга танишиш ёки умр йўлдош қидириш жойи сифатида танилган бўлса, уларга аъзо бўлиш ҳам, ўзига ёки бошқа одамга умр йўлдошини ўша ердан қидириш ҳам жоиз бўлмайди. Чунки бундай жойлар бузуқ эркак ва аёлларнинг ифлос маконидир. Уларнинг мақсади ифлос сувда ов қилиш, ғофил эркак ва аёлларни адаштириш, бошини айлантириш, уларни фасод ва разолатга тортишдир. Динини ва ҳурматини сақлаган кишига бундай жойларга кириб юриш лойиқ бўлмайди. Аксинча, бундай фасодчиларга йўл бермаслик, оқибати ёлғон бўлган ёмон ишларга қўшилишнинг олдини олиш керак. Чунки бундай жойларда берилган маълумотларнинг ишончлилигига ҳеч қандай кафолат йўқ. Гоҳида маълумотлар тўғри бўлмаслиги, эркак томон тўғрисини айтиб, аёл томон ёлғон гапириши, ёки аёл киши рост айтиб, эркак киши фирибгарлик қилаётган бўлиши мумкин.\nБилгинки, фасодчиларнинг кўпи ишқий ёзишмалар орқали, сурат алмашишлар орқали жинсий эҳтиёжини қондириш учун умуман, интернетни, хусусан, фейсбукни ўзига васила қилиб, ўзига хотин топиш деган баҳонани рўкач қилиб олади. Албатта, бу иш мутлақо жоиз эмас. Бу жуда катта ёмонликларга очилган йўлдир, фасодчи эркагу аёлларни оқибати ёмон ишларга олиб кирадиган эшикдир.\n05:42 / 28.07.2020 1629\n15:50 / 13.07.2020 2201\n19:00 / 16.10.2020 939


Буюк хулқ соҳибининг гўзал сифатларидан намуналар\nОпубликовано: 12.01.2017 17:37 | Автор: ТИИ ўқитувчиси Абдул Азим Зиёуддин | Печать | E-mail\nАллоҳ таоло мукаммал дин бўлмиш Исломни бандаларига баён этиш учун гўзал фазилатларга эга бўлган, барча замон ва маконларнинг буюги сифатида эътироф этиладиган шахсни Пайғамбар қилиб танлаган. Ушбу буюк шахс Муҳаммад мустафо соллаллоҳу алайҳи васалламдирлар. Расулуллоҳ соллаллоҳу алайҳи васаллам умматларига барча жабҳаларда ўрнакдирлар. У зотнинг гўзал хулқ ва сифатларини ўрганиб, ҳаётимизга татбиқ этиш дунёда юксак фазилат, охиратда эса улуғ шарафга эга бўлишимизга сабаб бўлади. Мана шу маънода эътиборингизга Расулуллоҳ соллаллоҳу алайҳи васалламнинг гўзал сифатларидан баъзиларини ҳавола этамиз.\nСўзлашлари: аниқ ва тиниқ, ҳарф ва сўзлари дона-дона, равон, ўта ёқимли ва таъсирли, такаллуфсиз, лўнда ва қисқа, сермазмун ва пурмаъно, ўта фасоҳатли ва балоғатли, бошқаларнинг сўзлашларидан яққол ажраб туради.\nРасулуллоҳ соллаллоҳу алайҳи васаллам оғизларини яхши очиб гапирардилар, оғиз чеккаси билан гапирмасдилар. У зот сергап ҳам, ўта камгап ҳам эмасдилар. Сўзлашларининг гўзаллигига ҳар қандай инсон маҳлиё бўлиб қоларди. Сўз ва иборалари худди ипга терилган маржондек. Таъблари етук, ҳикматга бой. У зотга сермазмун ва пурмаъно сўзлаш хусусияти берилган эди.\nАраб лаҳжаларини яхши билар ва ҳар бир қабила аҳли билан уларнинг лаҳжасида сўзлашардилар. У зотда бадавийларга хос сўзамонлик чиройли гап суришда ҳам, шаҳарликларга хос бўлган аниқ ва равон иборалар қўллашда ҳам ўз ифодасини топган эди. Бу борада, албатта, илоҳий мададга ҳам эга эдилар. Ҳар қандай ўринда керагича сўзлардилар, ортиқчаси бўлмас эди. Кўп сукут сақлардилар.\nҲеч кимга беписандлик билан гапирмаганлар. Ҳақоратлаш ва сўкиш у зотга тамоман ёт эди. Бирор кишининг дилини оғритмаганлар. Беҳуда ва миш-миш гаплар, деди-дедиларга яқин келмаганлар. Расулуллоҳ соллаллоҳу алайҳи васаллам сўз бошлаганларида барча жим туриб қулоқ солар, хутба қилганларида ҳатто пашша учса билинадиган даражада сукунат ҳукм сурар эди.\nЎтиришлари: йиғиштириниб, виқор билан, сокин ўтирардилар. Кўпинча жим ўтирар, зарурат туғилгандагина сўзлардилар, ноўрин гапирган одамдан юз бурардилар.\nКулишлари: кулгилари табассумдан иборат бўлиб, кулганларида тишлари маржондек бўлиб кўринар эди. Баъзан жуда хурсанд бўлиб кулганларида кўзларини юмиб олардилар.\nШижоатлари: беқиёс ва сўнмас эди. У зот инсоният тарихидаги энг шижоатли инсон бўлганлар. Рақибини доимо ер тишлатганлар. Манаман деган полвонларни ҳам доғда қолдирганлар. Энг оғир лаҳзаларда ҳам мардонавор туриб, олға интилардилар, ҳеч қачон ортга чекинмаганлар, саросимага тушмаганлар.\nСаховатлари: ниҳоятда қўллари очиқ, саховатда тенгсиз, энг сахий инсон эдилар, фақирликдан қўрқмас эдилар. Рамазонда Жаброил алайҳиссалом билан учрашганларида яна ҳам сахий бўлиб кетардилар, саҳобаларнинг таъбирлари билан айтганда, саховатда шамолдек бўлиб кетардилар. У зотдан бирон нарса сўралса, ҳеч қачон “Йўқ” демаганлар. Топсалар, бериб, имконлари бўлмаса, ширин сўз билан сўровчининг кўнглини олардилар.\nМуомалалари: мулойим, самимий, очиқ ва гўзал эди. У зот энг муомаласи осон киши бўлганлар. У зотни дастлаб кўрган киши ҳайбатларидан ўзини йўқотиб қўяр, яқиндан танигач, у зотни яхши кўриб қолар эди. Ҳеч қачон бировни камситмаганлар. Ҳар бир суҳбатдошга алоҳида аҳамият билан қарар эдилар, шунинг учун уларнинг ҳар бири ўзини у зотга бошқалардан кўра яқинроқ ҳис этар эди.\nҚўл бериб кўришганларида қўлларини биринчи бўлиб тортиб олмас, суҳбатдошлари гапини тугатиб, ўз ихтиёри билан туриб кетмагунча, суҳбатни бўлмасдан, сабр қилиб турар эдилар. Одамлар ичида энг шафқатли, энг меҳрибон ва энг раҳмдил, муомала борасида энг одобли, хулқ-атвор жиҳатидан энг оддий, ёмон ахлоқлардан энг узоқ киши эдилар. Ёмон ишларни қилмас, ҳаёсиз сўзларни сўзламас, бозорларда шовқин қилмас эдилар. Ёмонликка ёмонлик билан жавоб қайтармас, балки кечириб юборар эдилар. Ҳаммага бирдек бағрикенглик билан муомала қилар эдилар.\nСабрлари: У зотдек сабр-бардошли инсонни дунё бошқа кўрмаган. Чунки Аллоҳ таолонинг Ўзи у зотга сабрлилик, чидамлилик, кечиримлилик хислатларини инъом этган эди. У зот соллаллоҳу алайҳи васаллам ҳар қандай азиятни, мусибатни бардош билан қарши олардилар. Озор кучайган сари у зотнинг сабрлари зиёда бўлиб борар, жоҳилларнинг жаҳолати кучайган сари у зотнинг матонатлари ортиб борар эди.\nҒазаблари: у зот табиатан ғазабдан йироқ, розиликка мойил эдилар. Ғазаблансалар, фақат Аллоҳ учун ғазабланар, розиликлари ҳам Аллоҳнинг розилигига тобе эди. Ноҳақликка қарши шундай қаттиқ ғазаб қилардиларки, то ҳақ қоим бўлмагунича, ғазаблари тушмас эди. Ғазабланганлари юзларидан билинар эди, баъзан қўлларини силтаб қўяр эдилар.\nАллоҳ таолога ҳамдлар, Муҳаммад мустафо соллаллоҳу алайҳи васалламга саловот ва саломлар бўлсин!


29.05.2019 18:10 0 2627\nАка-укалардаги бунча журъат, бунча қувват қайдан? Жавоб шу: уларда қонундан қўрқув йўқ, ҳар қанақасига сувдан қуруқ чиқиб кетиш мумкин, деган тасаввурда яшайди. Йўқса катта шаҳарнинг қоқ ўртасида очиқдан-очиқ зўравонлик билан «тирикчилик» қилишармиди? Уларнинг бундай «тадбиркорлиги» шаҳар ички ишлар бўлими ва прокуратуранинг муборак назарига тушмагани қизиқ...\nЖиззах шаҳридаги «Кўк бозор»ни билмайдиган кам. Кундуз куни бозорга яқинлашмоқнинг ўзи маҳол: ит эгасини, мушук бекасини танимайди денг. Бозор биқинидаги кўчалар эса «хусусийлаштирилган» гўё — ўтганки машинадан «ўлпон» олинади.\nАйтганча, «ўлпон»нинг маданий номи бор: «стоянка пули».\nАка-ука Давидовларни (мақоладаги барча исм-шарифлар ўзгартирилди) «Кўк бозор»га туташиб кетган Э.Бекмуродов номидаги кўчанинг хўжайинлари дейсиз. Шу кўчага кирганки машина бор, уларга «узатиши» керак. Акс ҳолда...\nАкс ҳолда, бошига ота-бола Қўчқоровларнинг куни тушади.\nАна, Я.Қўчқоров ўз бошқарувидаги «Дамас»да шу кўчадан чиқиб келаётган эди, Давидовларнинг каттаси йўли тўсди: қани, узатинг. Я.Қўчқоров сабабини сўради. Бунга жавобан Давидов унга зуғум қилди. Натижада, икки орада жанжал чиқиб, Я.Қўчқоров ака-укалар томонидан калтакланди. Бу можаро устига келиб қолган Я. Қўчқоровнинг отаси ҳам ака-укалардан ўз «насибаси»ни олди...\nАка-укалар наздида, қонун улар учун эмас. Шу боиски, «ўлпон» бермаган ҳайдовчиларга ҳатто пичоқ билан таҳдид қилишдан тойишмас эди.\nОта-бола Қўчқоровларга қилинган зўравонлик косага томган охирги томчи бўлди: уларга нисбатан, ниҳоят, жиноят иши очилди.\nЖазо қандай бўлди, дерсиз?\nЖиноят ишлари бўйича Жиззах шаҳар суд раиси Р. Орзиқуловнинг «Xabar.uz»га маълум қилишича, ака-укалар Ўзбекистон Республикаси Жиноят кодекси 277-моддаси 3-қисмининг «г» бандида кўрсатилган жиноятни содир қилганликда айбли деб топилиб, каттасига уч ярим, кичигига 3 йил муддатга озодликни чеклаш жазоси тайинланди.\nУларнинг автомашина эгаларидан ўзбошимчалик билан пул олганлик ҳолати маъмурий ҳуқуқбузарлик тариқасида кўриш учун алоҳида ажратилиб, маъмурий ҳуқуқбузарликка доир иш қўзғатиш учун Жиззах шаҳар прокурорига юборилди.\nЖиззах суд зўравонлик\nЖамият 16/02, 14:02


06 март 2021, Тошкент вақти: 02:55\nTikTokдаги расмлардан йиғилган коллаж\nЎзбек сегментига аталган контентлар трендини ўрганиш чоғида Озодликка ТiкТок ва Инстаграмда минглаб обуначиларга эга блогер Диëра Абдужабборова ҳамроҳлик қилди.\nМиллионлаб ўзбекларнинг ақли - шуурини банд қилган тармоқнинг олтита платформасидаги ўзбекларга аталган контентларни кузатамиз: Facebook, Instagram, TikTok¸ Тelegram, Тwitter ва YouTube.\nҲоким тилаб олган соҳибжамоллар\n-Аввалига йўл кўрсатувчи пилигрим Диëрага сўз берамиз. Бу уммонда ҳафта ичи барчани мафтун қилган энг катта долғалар нима эди?\n-Ассалому алайкум ҳаммага. ФБ да Тошкент шаҳар ҳокими Жахонгир Ортиқхўжаевнинг 50 та бўй-басти келишган дуркун қизларни Олий таълим вазирлигига буюртма қилгани машҳур бўлди. Аэропортда келган меҳмонлар олдига атлас лозим кийиб, гул кўтариб чиқиш учун танланган соҳибжамол талабалар. Тармоқдагилар Азон.уз муассиси Мубашшир Аҳмадни нгДин ишлари қўмитасидаги собиқ СНБчи Дилшод Эшнаев сўкканини ҳам эринмай муҳокама қилишди. Кеча Абдуқодир (Олий таълим вазири Тошқулов-таҳр. ) чиқиш қилиб, “гул қизларимизни гул кўтариш учун бермаймиз” дегани ҳам тармоқда айланди. ФБда эса, беш йил олдин ўлган президент қизи Гулнора ва ҳозирги президент қизи Саиданинг лағмон ëйган расмлари кўпроқ овоза бўлди.\n-Ўзбек ëшлари ва шоу бизнес аҳли эртадан кечгача ўтирадиган Инстаграм ва ТикТокда кечган хафта мобайнида нималар трендга чиқди?\n-ТiкТокда қизлар эрга тегиш учун ҳижобга кираëтгани тренд бўлди. Менам шу ҳақида видео қилдим. ТiкТок қадимчи диндорлар билан неожадид секулярлар ўртасидаги мухораба майдонига айланди. ИШИД қора байроғини аватарига қўйиб, бемалол ҳалифалик тузишни тарғиб қилиб ëтишибди. Уларнинг устидан секульярлар кулиб ташлаган. Инстаграмда бирорта ҳам сиëсий мавзу йўқ. Инстаграмнинг ўзбек сегментини назарда тутяпман. Donik билан Gonzo ўртасидаги даҳанаки урушни ҳамма кузатиб ўтирди. (Donik энг бой ўзбек вайнери, Gonzo бўлса маддоҳ блогерларни устидан кулиб ташлайдиган машҳур тиктокчи) Ашулачиларнинг расмлари. Луизанинг думбаси ҳам энг кўп муҳокама бўлди. Инстадан кўра¸кўпроқ ТикТокда ҳаëт қизиқарли. Масалан, Аннушка деган ўзбек тиктокчи қиз “нега ўзбеклар ҳақиқатни яхши кўрмайди” деган скетч чиқарди. Кўп одам кўрди. Лавҳа мавзуси мана бундай: қизини турмушга бермоқчи бўлган оиладаги хотин-халаж бўлғуси куëвни билиш учун у яшайдиган маҳаллага жосус юборади. Бўлғуси куëв тарафи эса, маҳалла аҳлидан ўзи ҳақидаги ҳақиқатни айтмай фақат мақташни сўраган. Аннушка эса, қуда тараф жосусларига ҳақиқатни айтади. Куëв боланинг акаси ўғриликда айбланиб, срок мотат қилган. Ўзи эса, ҳайвонларга азоб берадиган живодер. Олдинги хотини калтакларга чидамай кетиб қолган. ТiкТокчи Аннушка боис тўй қолдирилди.\nТошкентлик журналист ва ўқитувчи Никита Макаренконинг ëзишича, талабалари орасида фақат бир талабанинг қачондир Facebookда ҳисоби бўлган. Қолган ҳаммаси ТiкТокда. ТiкТок тармоғи 2 йилдан сал ошиқ вақт ичида бир миллиардга яқин мухлис тўплади. Таққослаш учун - Instagram 1 миллиард фойдаланувчини 10 йил мобайнида йиққан эди.\nЁш бўлишига қарамай, миллионлаб аудиторияга эга блогер, вайнер, тиктокерлар авлоди улғаймоқда.\nТикТокнинг ўзбек сегментидаги Элнора исмли қиз қисқа вақт ичида 1 миллион обуначига эга бўлди.(ТикТок очилганига 2 йил бўлди- таҳр.) Диëра Абдужабборовага кўра, YouTube порталида бу сондаги обуначини йиғиш учун камида 10 йил керак бўлади.\nТармоқда энг кўп кўрилган сурат\nПрезидент қизлари илган лағмон\nSММ-менеджер Ноила Қутлиеванинг Озодликка айтишича¸ Ўзбекистон президенти Шавкат Мирзиëевнинг тўнғич қизи Саида Мирзиëеванинг лағмон чўзаëтгани акс этган сурат жорий иқтидор ва авторитар режимларни парваришлайдиган афкор омма юзига тутилган кўзгу бўлди:\n“Онг ости ҳаракати, деган илмий тушунча бор. Саида Мирзиëева ҳали оддий мулозимнинг ўсмир қизи бўлганидаëқ биринчи президент қизи Гулнора Каримованинг юриш-туришига чандон ҳавас қилган. Айтишларича, Мирзиëевнинг хотини Зироат Мирзиëевагина Гулнора Каримова ўтказган баъзи тусовкаларда қатнашишига изн берилган. Бу “бахт”дан Шавкат Мирзиëевнинг қизлари мосуво бўлган. Гулнора Каримова атрофидаги бомонд учун Мирзиëевнинг қизлари, шунчаки “қишлоқи” эди. Мана энди, Инжилда айтилганидек, “охирги туя биринчи бўлган” пайтда Саида Мирзиëева онг остида тўпланиб қолган орзуларини амалга оширяпти. Айнан Гулнораники каби кўйлак кийиб чиқди. Айнан Гулнора каби лағмон чўзди. Гулнора каби фонд тузди. Фрейд айтган руҳий мажруҳлик аломати бу.”\nСаида ва Гулнора\nАйни пайтда тармоқнинг олтита платформасига қўйилган “Лағмон чўзатган президент қизи” сурати остига миллионлаб лайк босиб улашилган.\nШоир ва тармоқ фаоли Шукур Жаббор эса, “айланиб, ўргилиб маликага талпинадиган қавмдан” нафратланганини яширмади:\n“Саиданинг лағмон чўзаётганига 12 мингталаб лайк босган бу пахтакор, жирканч, ялоқи оломон бир оддий адабиёт ўқитувчисининг Навоий ғазаллари шарҳига биттаям лайк босмаган.\nСенлар билан бир ҳаводан нафас олаётганимдан, замондош ва ватандош бўлганимдан афсусланаман, албатта!”\nЯна бир тармоқ фаоли Мирза Анвар эса, кам сонли ойдинлар фикрини шеърга тизди:\nЛағмонлар чўзади менинг қизгинам,\nУларни ёғлайман, осаман сўнгра.\nУстозим йўлини тутганман мен ҳам,\nИста, қаҳқаҳа от, истасанг ҳўнгра!\nЛенин Тошкент ҳокимига нега қарши ?\nТармоқда советлар иттифоқи асосчиси¸ коммунистик партия доҳийси Владимир Ленин қиëфасидаги кишининг Тошкентдаги “Мовий гумбазлар” кафеси олдида туриб, шу кафе ва атрофидаги боғ бузилишига қарши петицияни имзолаган сурати фавқулодда машҳур бўлди.\nТошкентдаги «ЦУМ» қаршисида жойлашган «Мовий гумбазлар» хиёбонида мустақилликнинг 30 йиллигига бағишлаб «Истиқлол» мажмуаси қурилишига қарши имзо кампанияси бошланди.\n"Мовий гумбазлар" ҳимояси учун пикет\nАввалига Тошкент ҳокимлиги бу боғдаги бирор дарахт кесилмайди, деб баëнот берди. Уч кун ўтиб эса, боғда камида 500 туп дарахт кесилиши айтилди.\nИжтимоий тармоқ фаоли Макаренко ўзининг Facebook саҳифасида Тожикистон марказидаги “Истиқлол стелласи” деган фаллосни эслатувчи китч монумент копияси “Мовий гумбазлар” ўрнига тикилиши ҳақида ëзди. “Мовий гумбазлар” бузилишига қарши имзо тўплаш ташаббускори, журналист Фарида Шариф эса¸ “Булар фақат бир-биридан кўчирадиган иккичилар. Душанбедаги стелла Ашхободдаги монументдан кўчирилган” дея кесатди.\nОчилдининг сири очилди\nYoutube ва ТiкТокда Тошкент вилояти «Қашқарлик» маҳалласи, Ҳожи Ота масжиди имом-хатиби Очилди Рашидовнинг тазарруси муҳокама қилинди. Имом Очилди Рашидов Ўзбекистондаги русийзабон аҳолини “алкаш ва фоҳиша” дегани учун узр сўраган. Тармоқларда ëзилишича, Мусулмонлар идораси Очилди Рашидов қўлидан эҳсон қутиси калитини олиб қўйиб, хайфсан эълон қилган. Бундан олдин имом ўз ваъзида исмлар масаласига тўхталиб, “агар ичкиликбоз бўлса – Петр ёки Александр, енгилтабиат бўлса – Маша ёки Наташа” бўлади" деб таъкидлагани жамоатчилик танқидига сабаб бўлган ва тармоқларда муҳокама қилинган эди. Бунинг ортидан, Ўзбекистон мусулмонлари идораси “миллатлараро ва диний низоларга олиб келиши мумкин бўлган вазият яратилишига сабаб бўлган имомга чора кўрилгани” ҳақида расман баёнот берган.\nКечирим сўраëтган имом\nСиëсат кўз ëшларга ишонмайди\nУч ҳафтадирки, тармоқнинг олти платформаси Ўзбекистон президентлигига номзодини қўйган ягона ўзбек¸ ўтган йил охирида диний эътиқоди боис қўшиқчиликни тарк этганини айтган Жаҳонгир Отажоновнинг ҳар бир қадамини муҳокама қилмоқда.\nЎтган ҳафтада хонанда Юлдуз Усмонова Жаҳонгир Отажоновнинг президентлик амбициясини масхара қилиб чиқди. YouTubeда 200 мингдан зиëд обуначиси бўлган Eltuz канали бу жараëн ҳақида гапириб, саркастик оҳангда Отажоновни қўллаб-қувватлагандай бўлди. Бу ролик нашрнинг Инстаграмдаги сайтига ҳам жойланди. Отажонов эса, бу роликдан қаттиқ ҳақоратланганлигини айтиб, тушкун кайфиятда видео чиқарди. Видеода у ўзини масхара қиладиганлардан ошиғич хафа бўлганини айтиб, ўзининг ҳали қорилар сафига қўшилмай, “светский” ҳаëт кечираëтганлигини писанда қилди. Шу билан бирга, Жахонгир Отажоновнинг “Думбадзе” тахаллуси билан машхур “ТикТок қироличаси”, актриса Луиза Расулова билан “юмурта барак” ҳақидаги шакаргуфтор суҳбати ҳам тармоқда айланди.\nСайлов мавзуси у ëки бу шаклда тармоқларда ëритилди. Суҳбатдошимиз Диëра Жабборова “сайлов декабрдан октябрга кўчирилганини бутун вужуди билан қўллаб-қувватлаëтган Ойша хола" эмоцияси тасвирланган ҳажвий видео скетчни ТикТокда тақдим қилди.\nТикТокчи Диëра Жабборова "Сайлов" скетчи билан


LG уй бўйлаб ҳаракатланувчи телевизорни намойиш қилди – Kommers.uz\nТехнология\t9:30 | 15.12.21\nLG уй бўйлаб ҳаракатланувчи телевизорни намойиш қилди\nТелевизорнинг қуввати 3 соатга етади.\nЖанубий Кореянинг LG компанияси CES 2022 кўргазмасида Lifestyle телевизорларини тақдим қилади. Улар орасида уй бўйлаб ҳаракатланувчи, симсиз модель ҳам бор. Бу ҳақда компания сайтида хабар берилди.\nҚайд этилишича, 27 дюймли LG StanbyME телевизори аккумулятор ва баландлиги созланадиган стенд туфайли симсиз ишлаши ҳамда уй бўйлаб ҳаракатланиши мумкин. Телевизор экрани ечилади, стендга уланганда эса уни буриш ва эгиш мумкин.\nХабарга кўра, StanbyME бир марта қувватлангач 3 соатгача хизмат қила олади. У сенсорли интерфейс ва Netflix, Amazon Prime Video ҳамда YouTube хизматларига эга. Шунингдек, у смартфондан маълумотларни узатиш учун NFC’да ҳам ишлайди. Бундан ташқари, StandbyME’да USB порти ва битта HDMI кириши мавжуд.\nАввалроқ Google Gmail фойдаланувчилари учун овозли ва видеоқўнғироқлар функциясини ишга туширгани хабар қилинганди.


Жамият 16:57 / 29.05.2020 30451\nЁдланган сўзлар қисқа муддатда эсдан чиқиши, ўрганишдаги мураккабликлар ортидан «қобилиятим йўқ» деб тушкунликка тушиб қолиш тил ўрганиш жараёнидаги доимий муаммолар саналади. Шу сабаб кўпчилик келажак режаларини ҳам ўзгартиришга мажбур бўлади.\nДунё бўйича 95 фоизгача тил ўрганувчилар юқоридаги муаммоларга дуч келадилар. Бунга асосий сабаб тилни сунъий усулда ўрганганликда. Грамматикани формулалар орқали ўзлаштириш, сўзларни рўйхат қилиб ёдлаш ва тестлар ечиш тилни сунъий ўрганишга киради. Табиий ўрганиш усулига эса сиз чақалоқлигингизда ўз она тилингизни эшитиб, атрофдагилар таъсири ёрдамида ўрганиб эркин мулоқот қила олиш мисол бўла олади.\nЭнди бундай муаммоларни енгиш осон!\nҲозирги кунда тилларни жуда қисқа муддат ҳамда жуда осон усулда ўрганиш ва эркин гапириш мумкин. Aмерика таълим технологияси асосида ишлаб чиқарилган интенсив аудиокурслари орқали инглиз, рус ёки корейс тилларини шунчаки эшитиш ҳамда китобдан кузатиб бориш орқали атиги 6 ойда ҳеч қандай грамматика ва сўз ёдлашларсиз эркин автоматик гапирадиган бўлишингиз мумкин!\nҚизиқарли ҳикоялар ёрдамида онг остингизга сўзлар ҳамда грамматика жойланиб қолганини сезмай ҳам қоласиз.\nИнтенсив курслардан истаган жойингизда: масалан уйда, кўчада, сайр қилаётганингизда фойдалансангиз бўлади.\nAтиги 6 ой ичида чет тилларда эркин ва автоматик тарзда гапиришингиз мумкин!\nКитоб ҳамда аудиодан оила аъзоларингиз ҳам фойдаланишлари мумкин.\nИнтенсив аудиокурсларни 5 июнга қадар 20 фоиз чегирма билан сотиб олинг!


Жорж Соросни Бишкек норозилик намойиши билан кутиб олди\n06 май 2021, Тошкент вақти: 09:33\nЖорж Сорос Бишкекдаги Марказий Осиё Америка университетида талабалар билан учрашди.\nАмерикалик миллиардер ва филантроп Жорж Сороснинг Бишкекка келиши муносабати билан россияпарастлар АҚШнинг Қирғизистондаги элчихонаси олдида 17 ва 18 ноябрь кунлари норозилик намойиши ўтказди. Жорж Сорос Қирғизистонга душанба куни икки кунлик сафар билан келган эди. Қирғизистон президенти Алмазбек Атамбаев Жорж Соросни 17 ноябрь куни кечқурун қабул қилди.\nУчрашувда Қирғизистон ва Сорос жамғармасининг келажакдаги ҳамкорлиги муҳокама қилинган.\nСороснинг Қирғизистонга келиши муносабати билан 17 ноябрда Бишкекдаги “Русский мир” жамоат ташкилоти вакиллари АҚШ элчихонаси олдида норозилик митинги ўтказди. 18 ноябрда эса “АҚШ мустақил Қирғизистондан қўлингни торт” шиори остида 160 одам намойишга чиқди.\nБишкекда Жорж Сороснинг ташрифига қарши намойиш\nНорозилик намойиши ташкилотчиларидан бири Надежда Ладожинская АҚШнинг Қирғизистондаги таъсири кучайиши ортидан мамлакатда беқарор вазият юзага келишидан ташвишланган одамлар намойишга чиққанини иддао қилди:\n-Биз бир мақсадни, бир талабни олға сураяпмиз. Қирғизистонга барқарорлик керак. Ғарб бизнинг ишларимизга аралашмасин. Америка ташкилотлари фаолият юритаётган ҳар бир мамлакатда беқарорлик кучаяди. Шунинг учун биз Соросга қаршимиз, -деди Надежда Ладожинская.\nҚирғизистонлик бир қатор маданият ва жамоат арбоблари Жорж Сороснинг Қирғизистонга келиши муносабати билан россияпарастлар ўтказган митингларни “шармандали ҳолат” деб баҳоладилар.\nЖорж Сорос Бишкекдаги Марказий Осиё Америка университети талабалари билан учрашди\nҚирғизистоннинг Британиядаги собиқ элчиси Кубан Мамбеталиев “дунёда ижтимоий, маданий, илмий муаммоларни ҳал этилишига ҳомийлик қилиб келаётган Жорж Сорос Ғарб ва Россия ўртасидаги қарама-қаршилик кучайиши сабаблигина россияпарастлар томонидан қораланмаслиги керак”, деган фикрни билдирди.\nҚирғизистон парламенти депутати Ўмурбек Абдрахманов сўнгги бир-икки йил ичида Қирғизистонда Россия таъсирининг кучайтирилиши мамлакатда россияпарастларнинг фаоллашувига сабаб бўлди, деб ҳисоблайди.\n-Бизда яшаётган руслар яқинда Украина элчихонаси олдида украинларни “фашист”, деб атаб митинг ўтказди. Оммавий ахборот воситаларида Россиянинг сиёсатини тарғиб қилувчи мақолалар кўпайди. Яқиндагина Қирғизистоннинг Россия етакчилигидаги Божхона иттифоқига киришига қарши намойиш ўтказган одамларни милиция ҳибс қилган эди. Бироқ украин халқини фашист деб атаганларни ҳеч ким ҳибсга олмади. Бугун ҳам Соросга қарши митингга чиққанларни милиция тарқатмади. Мана шу фактлар бизнинг ҳукуматимиз ҳам россияпарастларни қўллаб қувватлаётганини кўрсатиб турибди, -деди Ўмурбек Абдрахманов.\nДемократик тамойилларни ривожлантиришга кўмак кўрсатиш мақсадида ташкил қилингани айтиладиган Сорос жамғармаси сўнгги 20 йил мобайнида Қирғизистонга 79 миллион доллар миқдорида ёрдам кўрсатган.


Шавкат Мирзиёев Россияга жўнаб кетди — Review.uz\nЎзбекистон президенти Шавкат Мирзиёев Россия президенти Владимир Путиннинг таклифига биноан ташриф билан Россияга жўнаб кетди, дея хабар қилди давлат раҳбари матбуот хизмати.\nОлий даражадаги музокаралар бугун Москва шаҳрида бўлиб ўтади. Унда икки мамлакат ўртасидаги стратегик шериклик ва иттифоқчилик муносабатларини янада мустаҳкамлаш масалалари муҳокама қилиниши, қатор ҳужжатлар имзоланиши режалаштирилган.\nЭслатиб ўтамиз, Ўзбекистон президентининг Россияга давлат ташрифи 2020 йилнинг февраль ойида режалаштирилган эди. Ўша йилнинг февраль ойида ташриф июнда бўлиб ўтиши хабар қилинган, бироқ коронавирус пандемияси туфайли қолдирилган.


Ўзбекистон Республикаси Марказий банки ахбороти | O'zbekiston Respublikasining Avstriyadagi elchixonasi\nЎзбекистон Республикаси Марказий банки ахборот хизмати маълум қилишича, Марказий банк 2019 йилнинг 25 февралдан бошлаб қиймати 100 000 сўм бўлган банкнот кўринишидаги янги пул белгиси муомалага чиқаради.\nҚиймати 100 000 сўм бўлган банкнотнинг мавзуси (тематикаси) буюк ўзбек олими Мирзо Улуғбек фаолияти ва унинг астрономия фанидаги ютуқларига бағишланган.\nБанкнотнинг ўлчами 144 х 78 мм. бўлиб, махсус ҳимояланган қоғозда чоп этилган.\nБанкнотнинг ўнг тарафидаги оқ овал қисмида Мирзо Улуғбек сурати кўринишидаги локал сув белгиси ва 100000 рақами кўринишида филигран сув белгиси жойлашган. Банкнотнинг ўнг тарафидаги қоғоз қатламида кенглиги 5 мм. 3D эффектга эга бўлган, юқори ҳимояли, шўнғувчи, банкнотнинг устки қатламига чиқувчи ҳимоя ипи жойлаштирилган. Ёруғлик манбаида ип тўлиқ кўринишга эга бўлиб, банкнотнинг исталган қиялик кўринишида ипдаги тасвирларда силжиш эффекти пайдо бўлади. Олд ва орқа томонларининг фони асосан оч жигарранг ва ҳаво рангларидан иборат.\nБанкнот олд томонининг чап қисмида Мирзо Улуғбек ҳайкали тасвирланган. Банкнотнинг юқори қисмининг чап тарафида ранги ўзгарувчан 100000 рақами жойлаштирилган бўлиб, маълум қиялик бурчагида қаралганда унинг ранги қирмизи рангдан жигаррангга ўзгаради.\nБанкнотнинг қуйи қисмининг чап тарафида орнаментал тасвир асосида (фонида)“UZB” кўринишидаги яширин тасвир мавжуд бўлиб, у ёруғлик манбаига нисбатан маълум қияликда кўринади. Банкнотнинг чап томонида жойлашган яшил рангдаги махсус элемент кўзи ожиз инсонлар учун мўлжалланган бўлиб, бўёқнинг бўртмалиги ҳисобига банкнотнинг қийматини аниқлаш мумкин. Банкнотнинг юқори қисмида, ҳайкалнинг ўнг томонида кўп функцияли устурлоб ("Астраляби") астрономик асбоби тасвири жойлашган ва у регистр вазифасини бажариб, “олд” ва “орқа” томонларини бир-бири билан мос тушириш учун хизмат қилади, ёруғликка қаратилганда орқа томондаги рангли фон билан тасвир мукаммалашади.\nБанкнот юқори қисмининг ўнг томонида “O‘ZBEKISTON RESPUBLIKASI MARKAZIY BANKI” матни мавжуд.\nБанкнотнинг юқори ўнг бурчагида Ўзбекистон Республикасининг Герби жигаррангда акс эттирилган.\nБанкнотнинг ўрта қисмида қуёш системаси схемаси жойлашган бўлиб, унинг ранги кўриш бурчагига қараб бронза рангидан яшил рангга ўзгаради.\nОрбита доирасида қуёш системаси сайёралари ва олтита кичик сайёралар турли ўлчамдаги саккиз қиррали юлдузчалар кўринишида жойлашган. Уларнинг ранги ҳам маълум қияликда ўзгарувчан хусусиятга эга. Орбиталар доираси периметри атрофида “O‘ZBEKISTON RESPUBLIKASI” сўз бирикмаси кўринишида такрорланувчи микроматн мавжуд.\nБанкнот қуйи қисмининг марказида “BIR YUZ MING SO’M” матни жойлашган бўлиб, унинг остида «O‘ZBEKISTON SO‘MI RESPUBLIKA HUDUDIDA HAMMA TO‘LOVLAR UCHUN O‘Z QIYMATI BO‘YICHA QABUL QILINISHI SHART» ёзуви акс этган.\nБанкнот пастки ўнг бурчагидаги 100000 рақами икки хил, яъни жигарранг ва яшил рангда аниқ чегараланган ҳолда босилган. Банкнотнинг лотин алифбосидаги икки ҳарфли серияси ва етти хонали сондан иборат рақами икки жойда босилган бўлиб, қуйи қисмининг ўнг томонидаги бўёқ ферромагнит, чап қисмдаги рангли майдондаги люминесцер хусусиятига эга.\nБанкнот орқа томонининг чап қисмидаги овал шаклдаги майдонда ҳам локал сувли белгисини кўриш имконияти мавжуд. Чап томонининг юқори бурчагида гильошир розетка майдонида банкнот муомалага чиқарилган йил кўрсатилган.\nБанкнотнинг марказида жигаррангда Мирзо Улуғбек обсерваторияси тасвирланган ва унинг устида “O‘ZBEKISTON RESPUBLIKASI MARKAZIY BANKI” матни туширилган.\nБанкнотнинг қуйи қисмида кўк рангда 100000 рақами, “BIR YUZ MING SO‘M” ёзуви ҳамда уларнинг тагида “O‘ZBEKISTON SO‘MINI QALBAKILASHTIRISH QONUNGA MUVOFIQ TA’QIB QILINADI” матни жойлашган. Мазкур тасвирлар ва банкнотнинг юқори қисми ўнг бурчагидаги 100000 рақами металлограф босма усулида (бўртмалиги сезиладиган) бажарилган. Банкнотнинг ўнг томонида қўш ёйли квадрант астрономик асбоб тасвирланган.\nБанкнот марказида Ўзбекистон Республикаси харитасининг чегараси акс эттирилган бўлиб, унда буюк олим Мирзо Улуғбек ўз илмий фаолиятини олиб борган Самарқанд шаҳрининг жойлашган ўрни белгиланган. Хаританинг фони узлуксиз равишда такрорланувчи “O‘ZBEKISTON RESPUBLIKASI” микроматни билан тўлдирилган.\nМуомалага чиқарилаётган қиймати 100 000 сўм бўлган пул белгиси, айни пайтда муомалада бўлган пул белгилари ва тангалар билан бир қаторда, барча хўжалик юритувчи субъектлар ва аҳоли томонидан ўз қиймати бўйича барча турдаги тўловлар учун ҳеч қандай чекловларсиз қабул қилиниши шарт.


Трамп Россиянинг АҚШга хакерлик хужумларини уюштиришга алоқадорлигини тан олди - Sharh.uz\nБош саҳифа|Иқтисодиёт|Трамп Россиянинг АҚШга хакерлик хужумларини уюштиришга алоқадорлигини тан олди\nТрамп Россиянинг АҚШга хакерлик хужумларини уюштиришга алоқадорлигини тан олди\nАҚШ президенти этиб сайланган Доналд Трамп АҚШнинг разведка хизматининг Россиянинг Америкага қарши хакерлик хужумларига алоқадорлиги ҳақидаги фикрига қўшилган.\n“Хакерлик хужумларига келадиган бўлсак буни Россия қилган. Аммо бу бошқа давлатлар ва бошқа одамлар ҳам қилмоқда”, - дейди Трамп чоршанба кунги матбуот анжуманида. Унинг фикрича АҚШ жуда катта хакерлик хужумларига учраган. Жумладан, бу билан Хитой ҳам шуғулланмоқда.\nТрамп мамлакатни хакерлик хужумларидан ҳимоя қилишда зарур чораларни кўришини ваъда берган. “Бизда компьютер технологиялари бўйича дунёда энг кучли мутахассилар бор. Биз бу борада ҳимояни таъминлаш йўлида ишлаймиз”, - дейди сайланган президент.\nШунингдек, у демократларни хакерлик хужумларидан ҳимояланишга етарли эътибор қаратмаганликда айблаган. Республикачилар ҳам хакерлик хужумларига учрагани, аммо уни бартараф этишга эришганини айтиб ўтган.\n2017-2021 йилларда шаҳар ва қишлоқларда 303 та янги йўловчи ташиш йўналиши очилади Мансабдор шахслар жиноятчилигининг давлатлар иқтисодиётига салбий таъсири ҳақида


Грузия Форекс бозоридаги янги ўйинчилар\nЯқинда Грузияда Форекс-брокерлар бозорида янги ўйинчи – InstaGeorgia компанияси пайдо бўлди, бу компания етакчи онлайн Форекс-брокерларидан бири - ИнстаФорекс компаниясининг расмий ҳамкори ҳисобланади. Чет эл трейдерлари ИнстаФорекс компанияси тадқим этадиган юқори сифатли сервисга ва қулай савдо шароитларига кўникиб қолишган. Энди Грузия бозорида ҳам трейдерлар Грузиянинг InstaGeorgia компанияси туфайли ИнстаФорексдан сифатли сервисдан фойдаланишлари мумкин бўлади.\nИнстаФорекс компаниялар гуруҳи президенти Ильдар Шарипов:\n- Бизнинг компаниямиз нисбатан анча ёш. Яқиндагина биз унинг ташкил этилганига икки йил тўлганини нишонладик. Бироқ шу ўтган вақт ичида биз Форекс-хизматлар бозорида фақат мустаҳкам ўрнашиб қолмай, балки таъсир ҳудудимизда етакчи онлайн брокерлар қаторига ўтишга эришдик, айни пайтда эса бу бизнинг расмий ваколатхоналаримиз бўлган 30 дан ортиқ мамлакатдир. Бизнинг бевосита фаолиятимизга келсак, биз ўз мижозларимизга Forex бозорида валюта трейдинги хизматларининг тўлиқ спектрини тақдим этмоқдамиз: 107 та валюта воситалари; америка акцияларига 34 та CFD битимлари; GOLD бўйича битимлар. Ундан ташқари, биз валюта бозорига тўғридан-тўғри кириш имкониятига эга бўлган энг йирик контрагентлар билан ишлаймиз. Бизнинг савдо шароитларимиз алоҳида ифтихоримиз ҳисобланиб, улар амалда трейдерларга ИнстаФорекс билан ишлаш қулай эканини тасдиқлайди.\n- ИнстаФорекс компанияларининг Грузия йўналиши ривожлантириш тўғрисидаги қарор қандай қабул қилинган эди?\n- Ҳақиқатан ҳам, ўз ҳудуди ичида ривожланиш, ҳатто бу Россия каби катта мамлакат бўлса ҳам - тўғри эмас. Биз компаниямизнинг таъсир кўрсатиш чегараларини ваколатхоналар ва расмий ҳамкорлар билан борган сари кўпроқ миқдордаги мамлакатлар ва минтақаларни қамраб олиш орқали кенгайтириш билан фаол шуғилланмоқдамиз. Айни вақтда биз Грузиядаги расмий ҳамкорларимиз InstaGeorgia компанияси орқали грузия бозорига чиқиш бўйича жуда жиддий ишни олиб бормоқдамиз. Менинг фикримча, грузия бозори биз учун аниқ ва равшан бўлган бир қатор афзалликларга эга. Биринчидан, у сийрак рақобат муҳити нуқтаи назаридан жозибали, иккинчидан, грузия минтақаси бу яқин алоқалар туфайли ҳамкорлик муносабатларини етарлича оддий қуриш мумкин, ва ниҳоят, Грузия биз учун сиёсий қарашларга қарамасдан, бизнес учун қизиқарли мамлакат ва бундай имкониятни биз қўлдан бой бермаймиз.\n- Бизга ўз ҳамкорингиз - InstaGeorgia компания ҳақида гапириб берсангиз.\n- InstaGeorgia компанияси бизнинг Грузиядаги расмий ҳамкоримиз ҳисобланади. Бизнинг ҳамкорлигимиз ўз тарихига эга. Биз улар билан бирга турли хил ҳамкорлик дастурлари доирасида ишлай бошлаган эдик. Бундан ташқари, биз InstaGeorgiaни акцияларимиз қаторига киритдик ва олдинда бизни биргаликдаги муваффақият кутмоқда.\nInstaGeorgia компанияси директори Леван Симонишвили:\n- Бизнинг компаниямиз ИнстаФорекс компаниясининг Грузиядаги расмий ҳамкори ҳисобланади ва биз бу компания билан Грузияда онлайн-форекс трейдингни ривожланти бошлаймиз. Биринчи босқичда InstaGeorgiaнинг мақсади Грузияда Форекс бозорини биринчи навбатда, мазкур бозор бошқаларидан фарқли ўлароқ турли хил инқирозлар ва таназзуллардан ҳимоялангани ҳисобига оммалаштириш ҳисобланади. ИнстаФорекс компанияси билан ҳамкорлик доирасида биз имкониятли трейдерлар учун бир қатор бепул ўқув семинарларини ўтказишни режалаштирмоқдамиз. Мазкур семинарлар Форекснинг иш тизимини ва унинг асосий тамойилларини тушуниб етишга ёрдам беради. Биз билан ҳамкорлик қилиш истагини билдирган барчага энг юқори сифатдаги сервисларни тақдим этишдан иборат барча қўлган келган ёрдамни кўрсатамиз. Бугунги кунда Грузияда бизнинг компания бир неча юзлаб трейдерларга хизмат кўрсатади, уларнинг кўпчилиги барқарор фойда олиб, Форекс бозорида муваффақиятли савдо олиб боради. Яқин вақт ичида биз трейдерлар клубини очишни режалаштиряпмиз, у ерда ҳар бир трейдер клубнинг бошқа аъзолари билан ахборот, тўпланган тажриба ва савдо стратегиялари билан ўртоқлашиши мумкин.\n"Pirveli" журнали, 2009 йил, Декабрь


Хонанда Шароф Муқимов ўғрилар унинг Captiva‘сидан қандай буюмларни олиб қочганига ойдинлик киритди » Ўзбекистон янгиликлари – Zamin.uz\nХонанда Шароф Муқимов ўғрилар унинг Captiva‘сидан қандай буюмларни олиб қочганига ойдинлик киритди\nХонанда Шароф Муқимов Captiva автомобилидаги нарсалар ўғирлангани ҳақида Instagram саҳифаси орқали маълум қилганди. Ўғирланган буюмлар орасида нималар борлигини қўшиқчи журналист Феруз Муҳаммадга айтиб ўтди.\n«Тонгга яқин уйга келгандим. Эрталаб қўшниларимиз қўнғироқ қилиб, машинам ойналари синиб ётганини айтишди. Чиқиб қарасам, чиндан ҳам ойналар синдирилган», — деб ҳикоя қилди ўғирланган буюмлари қайтарилишидан умидвор бўлган Шароф Муқимов.\n«Машинанинг ичида iPad Air 2 планшети, Korg Triton синтезатори ва тикув цехи раҳбари Фарҳод Баҳриддинов совға қилган саҳнавий костюм бор эди. Уларнинг ҳаммасини олишган. Ички ишлар ходимлари ўғирланган буюмлар топилади, деб кетишди», — деб сўзини якунлади Шароф Муқимов.\nТеглар: яқин бор буюмлар ўтди Korg ҳаммасини\n17:56 / 06-05-2016\niPad Pro: тавсиф ва нархлари билан танишинг\n13:47 / 02-11-2015\nApple’нинг янги планшети қандай нархда сотилиши маълум бўлди\n10:25 / 10-09-2015